 Έχεις Ανακαλύψει Την Πραγματική Του Ομορφιά;

ΜΕΡΟΣ ΠΡΩΤΟ

ΜΟΝΟ Η ΚΟΡΥΦΗ ΑΠΟ ΤΟ ΠΑΓΟΒΟΥΝΟ

Αυτό το βιβλίο παρουσιάζει μερικά μόνο παραδείγματα της αληθινής ομορφιάς και σπουδαιότητας του Ισλάμ. Και αυτά τα παραδείγματα είναι σαν την κορυφή του παγόβουνου, που φαίνονται πάνω από την επιφάνεια της θάλασσας, ενώ υπάρχει τεράστιο κομμάτι αυτού του παγόβουνου κάτω από την επιφάνεια της θάλασσας που δεν μπορούμε να δούμε το μεγεθός του με τα μάτια μας ούτε να αντιληφθούμε το βάρος του, το μήκος του ή το πλάτος του. Τώρα ας ανακαλύψουμε κάποια από τα όμορφα χαρακτηριστικά του:

• Μας εμπνέει να έχουμε καλές προθέσεις, θετικές συμπεριφορές, και ευγενή αισθήματα απέναντι στους άλλους.

• Μας διδάσκει να συγχωρούμε και να αγαπάμε για τους άλλους όσα αγαπάμε για τον εαυτό μας.

• Μας ενθαρρύνει να χαμογελάμε ειλικρινά και να είμαστε ευγενικοί με τους άλλους.

• Μας διδάσκει να συμπεριφερόμαστε ευγενικά.

• Μας προστάζει να συμπεριφερόμαστε καλά και με σεβασμό.

• Μας διδάσκει να είμαστε ευγενικοί με τους ανθρώπους, τα ζώα, τα πουλιά και το περιβάλλον μας.

• Μας διδάσκει να σεβόμαστε και να φροντίζουμε τους γονείς μας και τους ηλικιωμένους, και να είμαστε καλοί με τις οικογένειες, τις συζύγους και τα παιδιά μας.

• Μας ενθαρρύνει να βοηθάμε, να ταΐζουμε και να υποστηρίζουμε τους αδύναμους, τους φτωχούς, τους άπορους και τους ανάπηρους.

• Μας πληροφορεί ότι ο καλύτερος άνθρωπος είναι αυτός που είναι πιο ωφέλιμος για τους ανθρώπους, και ότι ο πιο τιμημένος άνθρωπος ενώπιον του Αλλάχ είναι ο πιο ευσεβής, ο οποίος είναι ειλικρινής, αξιόπιστος, γενναιόδωρος και ταπεινός.

• Μας ενθαρρύνει να σκεφτόμαστε, να συλλογιζόμαστε, να εκλογικεύουμαι και να βασίζουμε την κρίση μας σε αποδείξεις.

 ΕΧΕΙΣ ΑΝΑΚΑΛΥΨΕΙ ‘‘ΠΟΙΟ’’ ΕΙΝΑΙ;

Πριν αποκαλύψω το μυστικό, θα υπογραμμίσω επιπλέον ότι…

• μας διδάσκει ότι όλοι οι άνθρωποι είναι ίσοι ανεξαρτήτως φυλής, χρώματος ή εθνικότητας.

• μας διατάζει να φυλάσσουμε την ασφάλεια, να εξαπλώσουμε την ειρήνη στη γη και μας προειδοποιεί έτσι ώστε να μην επιτιθέμαστε στους άλλους, να μην σκοτώσουμε αθώους ανθρώπους και να μην κλέψουμε τα χρήματά τους.

• μας διδάσκει να μην πληγώνουμε, να μην μισούμε, να μην περιφρονούμε, ούτε να απεχθανόμαστε τους άλλους.

• μας λέει ξεκάθαρα γιατί είμαστε εδώ, ποιος μας έφερε, που βαδίζουμε, και ποιος είναι ο τελικός προορισμός μας.

• μας διδάσκει να ζούμε ειρηνικά και να έχουμε καλή σχέση με τον Αλλάχ, τον εαυτό μας και τους άλλους.

• απαντά ξεκάθαρα στα σημαντικά και κρίσιμα ερωτήματά μας.

Πράγματι, οδηγεί στην απόλυτη αλήθεια και επιτυχία, στην αληθινή ειρήνη του μυαλού, στην αληθινή ευτυχία, τη σωτηρία και την αιώνια ζωή.

 ΕΧΕΙΣ ΑΝΑΚΑΛΥΨΕΙ ‘‘ΠΟΙΟ’’ ΕΙΝΑΙ;

  ΕΙΝΑΙ ΤΟ ΙΣΛΑΜ!

Αν το μυαλό μας είναι αιχμάλωτο σε προκαταλήψεις και επιφυλάξεις, δεν θα δούμε ποτέ την ομορφιά ή την αλήθεια οποιουδήποτε πράγματος.

Ίσως να έχεις προκατειλημμένες, αρνητικές αντιλήψεις για το Ισλάμ. Ίσως να το έχεις δει μόνο όπως προβάλλεται από τα προκατειλημμένα μίντια που αναφέρονται σε τρομοκρατικές επιθέσεις όταν μόνο γίνονται από μουσουλμάνους –αυτούς τους λίγους που θα ήταν τρομοκράτες ανεξαρτήτως θρησκείας. Όταν όμως οι τρομοκρατικές επιθέσεις γίνονται από μη μουσουλμάνους δεν τις αναφέρουν καθόλου ή τις αναφέρουν ως απλά εγκλήματα και όχι τρομοκρατικές επιθέσεις. Ίσως να έχεις διαβάσει ή ακούσει για το Ισλάμ από μη αυθεντικές ή προκατειλημμένες πηγές.

Έτσι, σας προκαλώ να διαβάσετε με αντικειμενικότητα και ανοιχτό μυαλό αυτό το βιβλίο που δείχνει την ομορφιά, τη διαύγεια και την απλότητα του Ισλάμ.

 Ως παραδείγματα της σαφήνειας και της ομορφιάς του, το Ισλάμ διαθέτει:

• Σαφήνεια στην έννοια του Ενός Αληθινού Θεού, που κανείς άλλος δεν αξίζει να λατρεύεται εκτός από Αυτόν.

• Σαφήνεια στην έννοια του Δημιουργού.

• Σαφήνεια για τη δημιουργία του σύμπαντος και όλα τα πλάσματα.

• Σαφήνεια για τη δημιουργία μας.

• Σαφήνεια για την πνευματικότητά μας.

• Σαφήνεια στην έννοια της λατρείας προς τον Αλλάχ και μόνο.

• Σαφήνεια για το σκοπό της ζωής.

• Σαφήνεια σχετικά με την φύση του ανθρώπου και τη σχέση του με τον Κύριό του, τον εαυτό του, την οικογένειά του και την κοινωνία του. Επίσης, σχετικά με τις θρησκευτικές και κοσμικές πράξεις του.

• Σαφήνεια για την επόμενη ζωή.

• Σαφήνεια για τον τελικό προορισμό (Παράδεισο ή Κόλαση).

• Σαφήνεια για τον τρόπο απόκτησης αληθινής ευτυχίας και απόλυτης ευχαρίστησης.

 Πριν ξεκινήσουμε ας θυμηθούμε αυτούς τους ουσιαστικούς Ισλαμικούς ορισμούς:

Αλλάχ: Στα Αραβικά, Αλλάχ είναι το όνομα του Ενός Αληθινού Θεού, του Δημιουργού, που κανείς άλλος δεν αξίζει να λατρεύεται εκτός από Αυτόν. Το Ισλάμ μας διδάσκει ότι ο Αλλάχ είναι ο Αληθινός Θεός όλης της ανθρωπότητας. Εβραίοι και Χριστιανοί Άραβες χρησιμοποιούν το όνομα αυτό (Αλλάχ) για να αναφερθούν στο Θεό.

Μωχάμμαντ: Είναι ο τελευταίος και τελικός Προφήτης του Ενός Αληθινού Θεού, του Αλλάχ, ο οποίος (ﷺ‬) εστάλη σε όλη την ανθρωπότητα.

Ισλάμ: Σημαίνει υποταγή στη Βούληση του Ενός Αληθινού Θεού, του Αλλάχ.

Μουσουλμάνος: Είναι αυτός που υποτάσσεται με υπακοή και λατρεία στη Βούληση του Ενός Αληθινού Θεού, του Αλλάχ, χωρίς να Του αποδίδει κανέναν εταίρο στην λατρεία.

Το Κοράνιο: Είναι ο Λόγος του Ενός Αληθινού Θεού, του Αλλάχ, ο οποίος αποκαλύφθηκε στον Προφήτη Μωχάμμαντ (ﷺ‬) και αποτελεί το τελευταίο Θείο Βιβλίο που ο Αλλάχ έστειλε σε όλη την ανθρωπότητα.

  ΜΕΡΟΣ ΔΕΥΤΕΡΟ ΑΠΑΝΤΗΣΗ ΣΤΑ ΚΡΙΣΙΜΑ ΕΡΩΤΗΜΑΤΑ ΤΗΣ ΑΝΘΡΩΠΟΤΗΤΑΣ

Το Ισλάμ δίνει απαντήσεις στα πιο κρίσιμα και σημαντικά ερωτήματα της ανθρωπότητας, όπως:

• Τι είναι η Αλήθεια;

• Ποιος μας δημιούργησε και με πιο σκοπό μας δημιούργησε;

• Ποιος είναι ο Αληθινός Θεός;

• Ποιος είναι ο τελικός Προφήτης του Θεού;

• Ποιον πρέπει να λατρεύουμε;

• Ποιοι είμαστε;

• Γιατί είμαστε εδώ;

• Τι ακολουθεί μετά το θάνατο;

• Πώς είναι η Μέλλουσα Ζωή;

• Ποιος είναι ο τελικός μας προορισμός, Παράδεισος ή Κόλαση;

• Πώς μπορούμε να αποκτήσουμε αληθινή ψυχική ηρεμία και πραγματική ευτυχία;

• Πώς μπορούμε να εξασφαλίσουμε την αιώνια ζωή;

Με μυαλό και καρδιά έτοιμα να ανακαλύψουν την αλήθεια, παρακαλούμε να διαβάσεις με ειλικρίνεια και να κρίνεις από μόνος σου.

 ΠΟΙΑ ΕΙΝΑΙ Η ΑΛΗΘΕΙΑ

Το Ισλάμ επιβεβαιώνει ότι ο Ένας Αληθινός Θεός, ο Αλλάχ, δημιούργησε ολόκληρη τη δημιουργία. Είναι Αυτός ο Ύψιστος Θεός, ο Αλλάχ, που δημιούργησε όλη την ανθρωπότητα και τα ζώα, τη γη και τα βουνά της, τους ωκεανούς και τα ποτάμια, τα φυτά και τα δάση, τον ήλιο και τη σελήνη, τους γαλαξίες και τις τροχιές, τις ημέρες και τις νύχτες. Όλα τα δημιουργήματα, είτε αυτά τα οποία μπορεί να μας είναι γνωστά, μπορεί και όχι, ή αυτά που δεν έχουν ανακαλυφθεί ακόμη, είναι πτυχές και παραδείγματα της ατέρμονης δημιουργίας Του.

Ο Αλλάχ δημιούργησε τη ζωή και ολόκληρο το σύμπαν, συμπεριλαμβανομένου του χρόνου, του χώρου, της ενέργειας και της ύλης. Ο Αλλάχ συντηρεί, επίσης, το σύμπαν και όλα όσα βρίσκονται μέσα του, και ελέγχει τι συμβαίνει στο σύμπαν και σε όλα όσα βρίσκονται μέσα του.

Ωστόσο, κάποιοι άνθρωποι ίσως αποδίδουν την ύπαρξή τους απλά στην «τύχη της φύσης» ή στην λανθασμένη «θεωρία της εξέλιξης του ανθρώπου»! Αν μιλήσουμε από επιστημονική πλευρά, ας αναρωτηθούμε για πιο πράγμα εκείνοι οι άνθρωποι μιλούν; …για τη ΦΥΣΗ! Τι είναι η «φύση»; Τι είναι η πραγματικότητα της φύσης;

Δε συμφωνείς μαζί μου ότι η φύση περιλαμβάνει: φυτά και πλανήτες, τροχιές και γαλαξίες, κοιλάδες και βουνά, ωκεανούς και ποτάμια, τη γη, τον ήλιο, τη σελήνη, τα άστρα και άλλα αντικείμενα; Αυτά τα πράγματα δημιούργησαν τον εαυτό τους; Ή ίσως αυτά τα πράγματα δημιούργησαν την ανθρωπότητα;

Το Κοράνιο μας λέει με τρόπο όμορφο:

«Ή ίσως να έχουν δημιουργηθεί χωρίς κανέναν δημιουργό, ή οι ίδιοι είναι οι δημιουργοί (που δημιούργησαν τον εαυτό τους); Ή δημιούργησαν τους ουρανούς και τη γη; Στ’ αλήθεια δεν έχουν σταθερή πίστη.» (52:35-36)

«Ω, άνθρωποι! Να λατρεύετε τον Κύριό σας, ο Οποίος δημιούργησε εσάς και όσους ήταν πριν από σας, ίσως και να γίνετε ευσεβείς.» (2:21)

«(Ο Αλλάχ) Δημιούργησε τους ουρανούς και τη γη με την Αλήθεια.» (39:5)

«Και Αυτός είναι που Έπλασε τη νύχτα και την ημέρα, και τον ήλιο και το φεγγάρι. Όλα (τα ουράνια σώματα) κολυμπούν σε τροχιά.» (21:33)

Επιπλέον, όσοι πιστεύουν στη φύση υποστηρίζουν ότι δεν πιστεύουν στο Θεό γιατί απλώς δεν μπορούν να τον δουν, να τον αγγίξουν ή να διεξάγουν σ’ Αυτόν κάποιο πείραμα –Ανώτερος είναι ο Αλλάχ από τέτοια βλασφημία!

Μερικά χρόνια πριν, ο γείτονάς μου στο Όρεγκον των Η.Π.Α. με επισκέφτηκε στο σπίτι μου. Μιλήσαμε για διάφορα πράγματα, μεταξύ των οποίων συζητήσαμε την Έννοια του Θεού και την Yπαρξή Του. Ο γείτονάς μου, ένας πολύ ηλικιωμένος άνδρας, αρνούμενος την ύπαρξη του Θεού, χτύπησε με συναίσθημα το τραπεζάκι του τσαγιού, λέγοντας: «Πιστεύω σε αυτό το τραπέζι, καθώς μπορώ να το αγγίξω…μπορώ να το νιώσω!».

Προσπαθώντας να του απαντήσω λογικά, έδειξα τη λάμπα του δωματίου και τον ρώτησα:

«Πιστεύεις στην ενέργεια ή στη δύναμη του ηλεκτρισμού;». Απάντησε: «Βέβαια.».

Ρώτησα: «Μπορείς να δεις τη δύναμη ή την ενέργεια που παράγει το φως;». «Όχι» ήταν η απάντησή του.

Του έθεσα, επίσης, τα εξής ερωτήματα:

• Έχεις ποτέ δει – με τα ίδια σου τα μάτια – τον αέρα που αναπνέουμε;

• Έχεις αισθήματα; Ποιο είναι το χρώμα, το σχήμα, ή το μέγεθός τους;

• Τι είναι ο ύπνος; Ποιο είναι το χρώμα ή το βάρος του;

• Συνεπώς, σε πόσα πράγματα πιστεύουμε χωρίς να τα έχουμε δει;

Σε μια άλλη περίσταση συνάντησα έναν νεαρό άνδρα με το όνομα Κρις, και τη σύζυγό του σε ένα ξενοδοχείο στο Όσλο της Νορβηγίας. Κατά τη διάρκεια της συζήτησής μου μαζί τους, ρώτησα τον Κρις: «Ποιος είναι, λοιπόν, ο σκοπός της ζωή;». Έκπληκτος απάντησε: «Είναι η πρώτη φορά που ακούω μια τέτοια ερώτηση!». Προσέθεσε: «Πιστεύω ότι δεν υπάρχει κανένας σκοπός στη ζωή μου.». Κατέληξε: «Δεν πιστεύω σε κανένα θεό.». Ρώτησα τον Κρις: «Γιατί;». Απάντησε: «Δεν τον έχω δει ακόμα.».

Σχολιάζοντας την απάντησή του, τον ρώτησα (χαμογελώντας):

• Αγαπάς τη σύζυγό σου;

• Μπορείς να δεις αυτή την αγάπη;

• Τι χρώμα έχει η αγάπη σου;

• Πόσο ζυγίζει αυτή η αγάπη;

Ποια ήταν η αντίδραση του Κρις και της συζύγου του; Προσπάθησε να την φανταστείς! Άρα, η ανικανότητα να δούμε ή να μετρήσουμε χειροπιαστά αυτή την αόριστη αγάπη δεν οδηγεί στην άρνηση της αλήθειας της ύπαρξης αυτής της αγάπης.

Αναλογικά, αν δεν μπορούμε να δούμε το Θεό σε αυτή τη ζωή εξαιτίας των περιορισμένων ικανοτήτων μας και αισθήσεων που δεν μπορούν να αντιληφτούν τη Μεγαλειότητά Του, αυτό δεν μπορεί να μας κάνει να αρνηθούμε την Ύπαρξή Του.

Η Ύπαρξη του Θεού είναι ξεκάθαρα φανερή και εντοπίζεται εύκολα στα απεριόριστα σημεία και αποδείξεις που εκδηλώνονται στη δημιουργία των αμέτρητων ατόμων, κυττάρων, ιστών, μυών και όλων των έμψυχων ή άψυχων όντων. Όλη η δημιουργία και τα δημιουργήματα αποδεικνύουν με τη λογική, την έμφυτη φύση και τη σωστή επιστήμη ότι ο Αλλάχ είναι Αυτός που τα δημιούργησε.

Χιλιάδες Προφήτες του Θεού και δισεκατομμύρια ακόλουθοί τους κατά τη διάρκεια της ιστορίας της ανθρωπότητας έχουν επιβεβαιώσει την Ύπαρξη του Θεού και πίστεψαν σε Αυτόν. Είναι λογικό να αγνοούμε τη μαρτυρία όλων αυτών των αμέτρητων ανθρώπων και τα σημεία στο σύμπαν για χάρη της διαψευμένης θεωρίας του Ντάρουιν, την οποία την διέψευσε η επιστήμη με ισχυρές επιστημονικές αποδείξεις;

Μάλιστα, η «τύχη» είναι η μόνη «εξήγηση» που μπορούν να προσφέρουν οι άθεοι για την ύπαρξη του σύμπαντος και τη φύση του –σύμφωνα με αυτούς «απλά έτυχε να είναι έτσι». Δεδομένου αυτού, σκέψου σε παρακαλώ ποια ιδέα είναι πραγματικά πιο λογική…η πίστη στην τυφλή τύχη που κυβερνά τα πάντα, ή η πίστη στο ότι το σύμπαν είναι όπως είναι γιατί δημιουργήθηκε και ελέγχεται από το Θεό;

 Σκέψου τα εξής ερωτήματα:

Είναι το σύμπαν δημιούργημα ενός δημιουργού ή προέκυψε απλά από τυφλή τύχη;

Διαψεύδει η «επιστήμη» ή «η θεωρία της εξέλιξης» την ύπαρξη του Θεού;

Αυτή είναι η αλήθεια στο Ισλάμ. Υπάρχει μόνο Ένας Θεός, ο Δημιουργός, ο Παντογνώστης και ο Συντηρητής του Σύμπαντος. Γι’αυτό πρέπει να πιστεύουμε σ’Αυτόν τον Αληθινό Θεό, τον Αλλάχ και να πιστεύουμε ότι δεν υπάρχει κανείς ή τίποτα παρόμοιο ή ίσο μ’Αυτόν. Ο Ένας Αληθινός Θεός (ο Αλλάχ) μας δημιούργησε για να Τον γνωρίζουμε και να λατρεύουμε μόνο Εκείνον. Αυτοί που ορθά Τον λατρεύουν και ακολουθούν απόλυτα τις εντολές Του θα εισέλθουν στον Παράδεισο, στην αιώνια ζωή.

Αντίθετα, όσοι δεν πιστεύουν στον Αλλάχ ή παρακούν τις εντολές Του και ακολουθούν τους αμαρτωλούς πόθους και επιθυμίες τους, θα οδηγηθούν…πού νομίζετε;

 Ποια είναι η Αλήθεια;

 Αυτός που μας δημιούργησε και δημιούργησε όλο το σύμπαν είναι ο Ένας Αληθινός Θεός, ο Αλλάχ.

Ο άνθρωπος μπορεί να εξασφαλίσει αληθινή ευτυχία και ψυχική γαλήνη μόνο μέσω της πίστης και της υποταγής στον Ένα Αληθινό Θεό (Αλλάχ).

 ΠΟΙΟΣ ΕΙΝΑΙ Ο ΑΛΗΘΙΝΟΣ ΘΕΟΣ;

Το Ισλάμ απαντά ξεκάθαρα και όμορφα σε αυτό το κρίσιμο και σημαντικό ερώτημα. Μας αποκαλύπτει με περισσότερες λεπτομέρειες για τον Έναν Αληθινό Θεό και τα Ομορφότερα Ονόματά Του και τις Υψηλότερες Ιδιότητές Του. Το Κοράνιο αναφέρει;

«Πες (ω, Μωχάμμαντ): «Είναι ο Αλλάχ, (ο) Άχαντ (ο Ένας Αληθινός Θεός που δεν έχει κανέναν εταίρο και δεν υπάρχει κανένας παρόμοιος μ’ Αυτόν ούτε υπάρχει άλλος θεός που αξίζει να λατρεύεται παρά μόνο Αυτός. Κανείς δεν έχει τις Θείες Ιδιότητές Του, κανείς δε μπορεί να τελέσει τα Θεία Έργα Του και κανείς δεν έχει εαυτό σαν το Θείο Εαυτό Του. Είναι Αδιαίρετος αλλά όχι τρεις σε έναν, όπως ισχυρίζονται οι Χριστιανοί. Δεν είχε ποτέ σύζυγο ή γιους, και είναι ο Μόνος αποκλειστικά που μπορεί να συγχωρέσει τις αμαρτίες μας και να μας κρίνει την Ημέρα της Κρίσεως.) * Ο Αλλάχ Ασ-Σάμαντ (Ο Αυτάρκης, που δεν έχει καμμία ανάγκη από τα πλάσματά Του, αλλά αυτά έχουν ανάγκη από Αυτόν, και Αυτός ούτε τρώει, ούτε πίνει ούτε πεθαίνει) * Δε γέννησε, ούτε γεννήθηκε * Και κανένας δεν είναι ίσος ή συγκρίσιμος με Αυτόν.» (112:1-4)

Αυτό είναι ένα ολόκληρο κεφάλαιο του Κορανίου. Αυτό το εκπληκτικό κεφάλαιο μας λέει σύντομα και με ακρίβεια την απόλυτη αλήθεια για τον Έναν Αληθινό Θεό (τον Αλλάχ). Απαντά σε κρίσιμα και σημαντικά ερωτήματα, τα οποία έβαλαν εκατομμύρια ανθρώπους σε αμηχανία.

Μερικές Ιδιότητες και Ονόματα που διακρίνουν Αυτόν τον Αληθινό Θεό (Αλλάχ) από άλλους που ισχυρίζονται ότι είναι θεοί, είναι:

• Αυτός ο Αληθινός Θεός είναι Δημιουργός, όχι δημιουργημένος.

• Αυτός ο Αληθινός Θεός είναι μόνο ΈΝΑΣ, όχι περισσότεροι! Δεν έχει εταίρους, και κανένας δεν είναι ίσος ή συγκρίσιμος με Αυτόν.

• Αυτός ο Ένας Αληθινός Θεός είναι Ανώτερος από οποιαδήποτε εικόνα ή μορφή που οι άνθρωποι μπορούν να φανταστούν · κανείς δεν μπορεί να Τον δει σε αυτήν τη ζωή.

• Αυτός ο Ένας Αληθινός Θεός είναι Αιώνιος· δεν πεθαίνει, ούτε αλλάζει.

• Αυτός ο Ένας Αληθινός Θεός είναι Αυτάρκης, δεν έχει καμμία ανάγκη από τα πλάσματά Του, αλλά αυτά έχουν ανάγκη Αυτόν, και Αυτός ούτε τρώει, ούτε πίνει· δεν έχει μητέρα, πατέρα, σύζυγο, ούτε γιο.

• Αυτός ο Ένας Αληθινός Θεός είναι Μοναδικός στις Ιδιότητές της Τελειότητας και της Δόξας Του· στις οποίες κανένας δεν έχει οποιοδήποτε μερίδιο.

 ΕΧΕΙΣ ΑΝΑΚΑΛΥΨΕΙ ΑΥΤΑ ΤΑ ΜΥΣΤΙΚΑ;

Πράγματι, Ο Αλλάχ, ο Οποίος γνωρίζει τα μυστικά και τις σκέψεις της ψυχής, του μυαλού και της καρδιάς μας, μας αποκαλύπτει τα μυστικά και τα κλειδιά της ηρεμίας και της ικανοποίησης τους. Γι’ αυτό το Ισλάμ συνειδητοποιεί και μιλά στην έμφυτη φύση μας. Μιλά στις ψυχές μας και στις πνευματικές και διανοητικές μας ανάγκες και τάσεις.

 ΠΩΣ ΝΑ ΕΞΑΣΦΑΛΙΣΟΥΜΕ ΨΥΧΙΚΗ ΕΙΡΗΝΗ, ΗΡΕΜΙΑ ΚΑΙ ΙΚΑΝΟΠΟΙΗΣΗ;

Μυστικό (κλειδί) 1: Γνώρισε τον Ένα, Αληθινό Θεό σου, που σε δημιούργησε.

Μυστικό (κλειδί) 2: Πίστεψε μόνο σε Αυτόν.

Μυστικό (κλειδί) 3: Λάτρευε Αυτόν και μόνο, χωρίς να Του αποδίδεις κανέναν εταίρο στη λατρεία.

Μυστικό (κλειδί) 4: Ακολούθησε τη Βούληση και τις Εντολές Του.

Μυστικό (κλειδί) 5: Πίστεψε στους προφήτες Του. (Συμπεριλαμβανομένου του Προφήτη Μωχάμμαντ ﷺ‬).

Μυστικό (κλειδί) 6: Δόξασε και μνημόνευσε το Όνομα Του πολύ.

Μυστικό (κλειδί) 7: Ζήτησε τη συγχώρεσή Του, και στρέψου με μεταμέλεια σ’ Αυτόν.

Μυστικό (κλειδί) 8: Αγάπα για τους άλλους όσα αγαπάς για τον εαυτό σου.

Μυστικό (κλειδί) 9: Να είσαι ευγενικός, ανεκτικός και γενναιόδωρος με τους άλλους και να προσπαθείς να τους κάνεις ευτυχισμένους.

Μυστικό (κλειδί) 10: Να είσαι ειλικρινής, δίκαιος, σοφός, αξιόπιστος και ευσεβής.

Εν συντομία, αυτά τα 10 μυστικά κλειδιά μέσω των οποίων μπορούμε να εξασφαλίσουμε ηρεμία και ικανοποίηση, καθώς και πνευματική, κοινωνική και παγκόσμια ειρήνη, ανήκουν στους μεγαλοπρεπείς θησαυρούς του Κορανίου και των Προφητικών ρήσεων.

Για να συνοψίσουμε, το Ισλάμ μας διδάσκει μέσω των δύο κύριων αυθεντικών πηγών του: του Κορανίου και των Προφητικών ρήσεων, σύμφωνα με τα οποία μπορούμε να αποκτήσουμε ψυχική γαλήνη, ευτυχία και σωτηρία, γνωρίζοντας και πιστεύοντας στον Ένα Αληθινό Θεό (Αλλάχ) πρόθυμα και ολόψυχα. Πρέπει, επίσης, να πιστεύουμε σε όλους τους αληθινούς προφήτες του Θεού (συμπεριλαμβανομένου του Προφήτη Μωχάμμαντ ﷺ‬) και να ακολουθούμε την αληθινή τους καθοδήγηση και διδασκαλίες.

Έτσι, η πύλη για μια ευτυχισμένη, ικανοποιητική και αιώνια ζωή είναι η πίστη και η διατύπωση αυτής της μαρτυρίας:

«Μαρτυρώ ότι δεν υπάρχει άλλος θεός που αξίζει να λατρεύεται παρά μόνο ο Αλλάχ, και μαρτυρώ ότι ο Μωχάμμαντ είναι ο Αγγελιαφόρος του Αλλάχ.»

Ωστόσο, το Ισλάμ μας λέει ότι μόνο η πίστη στον Αλλάχ και τους προφήτες Του δεν είναι αρκετή για να εξασφαλίσουμε ψυχική γαλήνη, ευτυχία και σωτηρία!

Αλλά πρέπει επίσης να λατρεύουμε τον Αλλάχ και μόνο χωρίς να Του αποδίδουμε κανένα εταίρο στη λατρεία, να υποτασσόμαστε στη Βούλησή Του και να τηρούμε τις Εντολές Του.

Υποταγή στη Βούληση του Αλλάχ είναι στην ουσία το ίδιο μήνυμα που μετέφεραν όλοι οι προφήτες του Αλλάχ στους ανθρώπους. Επιβεβαιώνοντας την αληθινή σημασία της υποταγής σ’ Αυτόν και την ανταμοιβή που προορίζεται για όσους πιστεύουν και πράττουν καλές πράξεις. Ο Αλλάχ τονίζει στο Κοράνιο:

«Στ’ αλήθεια, αυτοί που πιστεύουν και κάνουν ενάρετες πράξεις, θα έχουν τους Κήπους του αλ-Φιρντάους (Παραδείσου) ως κατοικία.» (18:107)

Παρομοίως, η Βίβλος αναφέρει τα λόγια του Ιακώβου:

«Επειδή, όπως το σώμα χωρίς πνεύμα είναι νεκρό, έτσι και η πίστη χωρίς τα έργα είναι νεκρή.» (Επιστολή Ιακώβου 2:26)

Ενδιαφέρον παρουσιάζει και η αναφορά του Ιακώβου (4:7) σε αυτό που αποτελεί την έννοια του Ισλάμ όπως συζητήθηκε προηγουμένως.

«Υποταχθείτε, λοιπόν, στο Θεό» (Επιστολή Ιακώβου 4:7)

Επίσης ο Ιησούς (ﷺ‬) διέταζε μέρα και νύχτα το λαό του να φυλάσσουν τις Εντολές του Αλλάχ και να υποτάσσονται στη Βούλησή Του, λέγοντας:

«Γιατί, όποιος εφαρμόζει το θέλημα του Θεού, αυτός είναι αδελφός και αδελφή και μητέρα μου.» (Κατά Μάρκον 3:35)

Συνεπώς, οι Μουσουλμάνοι είναι αληθινοί υποστηρικτές και ακούλουθοι του Ιησού (ﷺ‬) και των προφητών που ήταν πριν από αυτόν. Μουσουλμάνος είναι αυτός που υποτάσσεται στη Βούληση του Αλλάχ λατρεύοντάς Τον χωρίς να Του αποδίδει κανένα εταίρο στη λατρεία.

Οι Μουσουλμάνοι πιστεύουν στον Αλλάχ (τον Έναν Αληθινό Θεό) και κάνουν καλές πράξεις. Υπακούν και ακολουθούν τις Εντολές που δίδαξαν και εφάρμοσαν: ο Αβράαμ, ο Νώε, ο Μωυσής, ο Ιησούς και ο Μωχάμμαντ (ﷺ‬), όπως: η πίστη στον Έναν Αληθινό Θεό, η προσευχή, η πρηνής στάση, η νηστεία, η ελεημοσύνη, η ρήση «Θεού θέλοντος» (Ίν σα’ Αλλάχ), και η χρήση του χαιρετισμού του Μωυσή, του Ιησού, του Μωχάμμαντ (ﷺ‬) και των προφητών: «ειρήνη σε σένα» (Ασ-σαλάμου ‘Αλάικουμ) (Βλ. «Ενώ μιλούσαν γι’αυτά, στάθηκε αναμεσά τους ο Ιησούς και τους λέει: «Ειρήνη σ’εσάς!».» (Κατά Λουκάν 24: 36)).

Αυτά είναι μερικά μόνο παραδείγματα και αποδείξεις που δείχνουν ξεκάθαρα την αλήθεια, την ενότητα και την καθολικότητα αυτής της σπουδαίας και υπέροχης θρησκείας όλων των προφητών: το Ισλάμ.

Μιλώντας πρακτικά, ένας άνθρωπος που είναι Μουσουλμάνος ή θέλει να γίνει Μουσουλμάνος, πρέπει να πιστεύει στους έξι πυλώνες της πίστης.

 ΟΙ ΕΞΙ ΠΥΛΩΝΕΣ

1. Πίστη στον Αλλάχ (τον Ένα Αληθινό Θεό) – στην Ύπαρξή Του, στο ότι δεν υπάρχει άλλος θεός που αξίζει να λατρεύεται παρά μόνο Αυτός, στην Θειότητά Του, στην Κυριότητά Του, και στα Ομορφότερα Ονόματα και τις Υψυλότερες Ιδιότητές Του. Και όπως αναφέραμε πριν, ότι ο Αλλάχ είναι ο Ένας Αληθινός Θεός, ο Δημιουργός που δεν είναι δημιούργημα, που δεν γεννήθηκε, ούτε φτιάχτηκε, είναι Ένας και Αδιαίρετος, δεν Έχει εταίρο, ούτε αντίπαλο και δεν υπάρχει τίποτα παρόμοιο ή ίσο με Αυτόν. Είναι πολύ Ανώτερος από όλες τις μορφές και τις εικόνες, που οι άνθρωποι μπορούν να φανταστούν. Είναι Αυτάρκης, δεν Χρειάζεται τίποτα από τους δούλους Του, αλλά αυτοί Τον χρειάζονται. Δεν Έχει πατέρα, ούτε μητέρα, ούτε σύζυγο, ούτε γιο, δεν Έχει ανάγκη φαγητό ή ποτό, και δεν Έχει ανάγκη από οποιαδήποτε βοήθεια από κανέναν. Ανήκουν σε Αυτόν οι Ιδιότητες της Τελειότητας και της Μεγαλειότητας και κανένα από τα δημιουργήματά Του δεν έχει μερίδιο σε αυτές τις Ιδιότητες. Στον Αλλάχ Ανήκουν τα Ομορφότερα Ονόματα και οι Υψηλότερες Ιδιότητες. Στο τέλος αυτού του βιβλίου θα αναφέρουμε μερικές από αυτές.

2. Πίστη στους αγγέλους του Αλλάχ, οι οποίοι δημιουργήθηκαν από τον Αλλάχ για να Τον δοξάζουν, να Τον υπακούν και να εκτελούν τις εντολές Του. Και εδώ σας παραθέτουμε τα ονόματα από μερικούς από αυτούς και τις αποστολές τους. Τζιμπρήλ (Γαβριήλ) που είναι υπεύθυνος να μεταφέρει την αποκάλυψη από τον Αλλάχ στους Αγγελιαφόρους Του. Μικαήλ (Μιχαήλ) που είναι υπεύθυνος για την βροχή. Ισραφήλ που είναι υπεύθυνος να φυσίξει στην σάλπιγγα κατά την Ημέρα της Κρίσεως. Μώνκαρ και Νακίρ είναι οι δύο άγγελοι οι υπεύθυνοι να ρωτήσουν τον νεκρό στον τάφο του, ποιος είναι ο Κύριός του, ποια είναι η θρησκεία του και ποιος είναι ο Προφήτης του. Ραντωάν είναι ο φύλακας της Πύλης του Παραδείσου. Μάλικ είναι ο φύλακας της Πύλης της Φωτιάς.

3. Πίστη στα βιβλία του Αλλάχ, είναι η πίστη στα βιβλία που αποκάλυψε ο Αλλάχ στους Αγγελιαφόρους Του για να καθοδηγήσουν τους ανθρώπους και να τους καλούν προς τον Μονοθεϊσμό και προς το να λατρεύουν τον Αλλάχ χωρίς να Του αποδίδουν κανέναν εταίρο. Αυτά τα βιβλία περιέχουν τις Εντολές του Αλλάχ και τους κανόνες, τις αρχές, τα δικαιώματα και τα καθήκοντα των ανθρώπων. Επίσης, περιέχουν ιστορίες των άλλων λαών που ήταν πριν από εμάς ώστε να λάβουμε μάθημα. Αυτά τα βιβλία περιλαμβάνουν: τις Γραφές που αποκαλύφθηκαν στον Αβραάμ, το Αζ-Ζαμπούρ που αποκαλύφθηκε στον Δαβίδ, την Τορά που εστάλη στον Μωυσή, το Αλ-Ιν-τζίλ που εστάλη στον Ιησού (ﷺ‬) και το Κοράνιο, το οποίο αποτελεί την τελευταία αποκάλυψη που έστειλε ο Αλλάχ στους ανθρώπους για να τους καθοδηγήσει και να τους καλέσει προς τον Μονοθεϊσμό. Πρέπει να σημειώσουμε εδώ ότι οι Μουσουλμάνοι πιστεύουν στις αρχικές πρωτότυπες γραφές, πριν να αλλοιωθούν από τους ανθρώπους, γι’αυτό πιστεύουν στην αρχική πρωτότυπη Τορά και όχι στην σημερινή Παλιά Διαθήκη που βρίσκεται στα χέρια των Εβραίων και Χριστιανών. Επισής, πιστεύουν στο πρωτότυπο Ευαγγέλιο του Ιησού (ﷺ‬) και όχι στα σημερινά Ευαγγέλια, το Κατά Ματθαίον, το Κατά Μάρκον, το Κατά Λουκάν και το Κατά Ιωάννην.

Το Κοράνιο λέει:

«Σε αυτό το Βίβλίο (το Κοράνιο) δεν υπάρχει καμμία αμφιβολία, το οποίο αποτελεί καθοδήγηση για τους ευσεβείς. Οι οποίοι πιστεύουν στο αόρατο και διατηρούν τις προσευχές τους τακτικά και από ό,τι τους παρέχουμε, ξοδεύουν (στους φτωχούς για χάρη του Αλλάχ). Και οι οποίοι πιστεύουν σε ό,τι στάλθηκε σε ’σένα και σε ό,τι στάλθηκε πριν από ’σένα και πιστεύουν με βεβαιότητα στη Μέλλουσα Ζωή. Εκείνοι βρίσκονται σε καθοδήγήση από τον Κύριό τους και εκείνοι είναι οι επιτυχημένοι.» (2:2-5)

4. Πίστη στους Αγγελιαφόρους του Αλλάχ και στους Προφήτες. Ο Αλλάχ τους έστειλε για να καλούν τους λαούς τους προς την λατρεία του Ενός Αληθινού Θεού, του Αλλάχ και για να καθοδηγήσουν όποιον αρνήθηκε τον Αλλάχ ή παράκουσε τις Εντολές Του ή λάτρευε άλλους θεούς εκτός του Αλλάχ ή απέδιδε στον Αλλάχ εταίρους στην λατρεία. Οι Μουσουλμάνοι πιστεύουν σε όλους τους Προφήτες του Αλλάχ, γι’αυτό ένας Μουσουλμάνος δεν θεωρείται Μουσουλμάνος αν δεν πιστεύει στον Μωυσή ή στον Ιησού (ﷺ‬). Μερικά από τα ονόματα των Προφητών που αναφέρονται στο Κοράνιο είναι: o Αδάμ, ο Νώε, ο Αβραάμ, ο Μωυσής, ο Ιωσήφ, ο Ιώβ, ο Δαβίδ, ο Σολομώντας, ο Ζαχαρίας, ο Ιωάννης ο Βαπτιστής, ο Ιησούς και ο Μωχάμμαντ (ﷺ‬).

5. Πίστη στην Έσχατη Ημέρα, την Ημέρα της Κρίσης και της Λογοδοσίας. Συμπεριλαμβάνει την πίστη στην ανάσταση όλων των ανθρώπων και στο ότι αυτή η εγκόσμια ζωή δεν είναι το τέλος, αλλά ότι ο Αλλάχ θα κρίνει μεταξύ των ανθρώπων κατά την Ημέρα της Κρίσεως με δικαιοσύνη σύμφωνα με την πίστη, τις πράξεις και τις ενέργειές τους. Στο τέλος της κρίσης, ποιος θα εισαχθεί σε μια ευτυχισμένη, αιώνια ζωή (τον Παράδεισο) και ποιος θα ριχθεί στο Πυρ της Κολάσεως;

6. Πίστη στο Θείο Πεπρωμένο που ορίστηκε από τον Αλλάχ με την απόλυτη γνώση Του για όλα τα πράγματα. Αυτό κάνει τους πιστούς να εμπιστεύονται τον Αλλάχ. Είναι ικανοποιημένοι, ευχαριστημένοι και εμπιστεύονται οτιδήποτε κι αν έχει ορίσει ο Αλλάχ για εκείνους, είτε είναι καλό, είτε κακό. Γι’αυτό αυτοί που πιστεύουν στον Αλλάχ, δεν απελπίζονται, ούτε νιώθουν θλιμμένοι ή αποκαρδιωμένοι όταν τους χτυπά την πόρτα μια δυσκολία ή κάποια κρίση, αλλά απευθύνονται στον Αλλάχ για βοήθεια, στήριξη και αμοιβή για την υπομονή τους.

Αυτή η υπέροχη πίστη στον Αλλάχ και σ’όσα έχει ορίσει κάνει τον Μουσουλμάνο να νιώθει ψυχική ειρήνη και ικανοποίηση, κάτω από όλες τις συνθήκες.

Αυτοί είναι εν συντομία οι πυλώνες της πίστης στο Ισλάμ, στους οποίους πρέπει να πιστεύουν οι Μουσουλμάνοι ή όποιος θέλει να εισέλθει στο Ισλάμ.

  ΟΙ ΠΕΝΤΕ ΠΥΛΩΝΕΣ

Εκτός από τους Πυλώνες της Πίστης, το Ισλάμ μας διδάσκει την εφαρμογή αυτής της πίστης. Ένας Μουσουλμάνος πρέπει να εφαρμόζει πέντε βασικούς Πυλώνες του Ισλάμ, ενώ βέβαια γενικότερα πράττει και καλές πράξεις. Απλά και σύντομα αυτοί είναι οι πέντε Πυλώνες Εφαρμογής στο Ισλάμ.

 1. Ασ-Σαχάντα (η μαρτυρία της πίστης):

«Μαρτυρώ ότι δεν υπάρχει άλλος θεός που αξίζει να λατρεύεται, παρά μόνο ο Αλλάχ, και μαρτυρώ ότι ο Μωχάμμαντ είναι ο Αγγελιαφόρος του Αλλάχ.»

Στα αραβικά ακούγεται ως εξής:

«Ασ-Σχάντου αλ-λά ιλάχα ίλ-λα Αλλάχ, ουά ασ-σχάντου αν-νά Μωχάμμανταν ρασούλου Αλλάχ»

Αυτή είναι η μαρτυρία της πίστεως που πρέπει να προφέρει κανείς κατά τον ασπασμό του Ισλάμ. Αντανακλά την ομορφιά και την απλότητα του Ισλάμ.

 2. Σαλά (προσευχή):

Η τέλεση των πέντε καθημερινών, υποχρεωτικών προσευχών.

Μιλώντας για την ομορφιά και τη δύναμη των προσευχών: μας παρέχουν πνευματική γαλήνη, ψυχολογική υποστήριξη, παρηγοριά, ανακούφιση, ικανοποίηση και γαλήνη για την ψυχή, το μυαλό και την καρδιά μας.

Επιπλέον, η ομορφιά της προσευχής εξαίρεται από το γεγονός ότι είναι η αλήθεια των προφητών του Θεού, όπως του Αδάμ, του Νώε, του Αβραάμ, του Μωυσή, του Ιησού και του Μωχάμμαντ (ﷺ‬), οι οποίοι προσεύχονταν και έπεφταν πρηνείς για τον Ένα Αληθινό Θεό, τον Αλλάχ. Άρα, οι Μουσουλμάνοι ακολουθούν τα βήματα των σπουδαίων αυτών προφητών και αγγελιαφόρων του Θεού.

Επιπλέον, πολλές άλλες όμορφες έννοιες και μαθήματα τα λαμβάνουμε από την προσευχή, όπως η αγάπη προς τον Θεό, η υποταγή και η παράδοση σε Αυτόν, η επίκληση και η ειλικρίνεια προς Αυτόν, η δοξασία προς Αυτόν και η ζήτηση συγχώρεσης από Αυτόν, ο συλλογισμός του Λόγου του Αλλάχ, του Κορανίου. Επίσης, μαθαίνουμε από την προσευχή την ισότητα μεταξύ όλων των ανθρώπων και το να είμαστε υπομονετικοί στις δύσκολες στιγμές.

Πράγματι, το να μνημονεύουμε τον Αλλάχ με ειλικρίνεια και ταπεινότητα, το να κάνουμε επίκληση προς Αυτόν, το να ζητάμε συγχώρεση από Αυτόν, και το να προσευχόμαστε σε Αυτόν ολόψυχα, είναι σπουδαία και υπέροχα κλειδιά για την ψυχική ειρήνη, γαλήνη και ευλογία.

«(Ενώ) όσοι πιστεύουν, οι καρδιές τους καθησυχάζουν με το Δικρ Ελλάχ (αναφορά – εξύμνηση του Ονόματος του Αλλάχ). Ναι- χωρίς αμφιβολία – (μόνο) στο Δικρ Ελλάχ οι καρδιές καθησυχάζουν.» (13:28)

«Και ο Κύριός σας (ο Αλλάχ) λέει, επικαλεστείτε Με, θα ανταποκριθώ στις επικλήσεις σας.» (40:60)

 3. Ζακά:

Η υποχρεωτική ετήσια ελεημοσύνη που πρέπει να δίνεται στους φτωχούς και άπορους, από όσους έχουν την δυνατότητα, σύμφωνα με συγκεκριμένους όρους και προϋποθέσεις που όρισε το Ισλάμ. Η Ζακά ή γενικά η ελεημοσύνη μας εξαγνίζει από την απληστία και τη φιλαργυρία. Εξαγνίζει τις περιουσίες και τα χρήματά μας και μας διδάσκει να νοιαζόμαστε και να μοιραζόμαστε, πράγμα που οικοδομεί γέφυρες αμοιβαίας αγάπης και σεβασμού ανάμεσα στους πλούσιους και τους φτωχούς. Πράγματι, καλλιεργεί στήριξη, βοήθεια, συνεργασία και σταθερότητα στην κοινωνία ως σύνολο.

 4. Σάουμ:

Σάουμ (νηστεία) είναι η αποχή από κάθε πρόσληψη φαγητού ή ποτού, και από τη σεξουαλική συνεύρεση για μια ορισμένη χρονική περίοδο (από την αυγή ως την δύση του ηλίου). Μερικά από τα όμορφα οφέλη και διδάγματα της νηστείας είναι τα εξής:

• Πνευματικά οφέλη. Ο Μουσουλμάνος αναπτύσσει ευσέβεια και ειλικρίνεια. Ο μήνας νηστείας του Ραμαντάν αποτελεί μια σπουδαία ευκαιρία για την εξασφάλιση του Ελέους και της Συγχώρεσης του Θεού, καθώς και το να σωθεί κανείς από το Πυρ της Κολάσεως και να αποκτήσει την αιώνια ζωή στον Παράδεισο.

• Ηθικά και συναισθηματικά οφέλη. Στη σχολή του Ραμαντάν (νηστεία), μαθαίνουμε να βιώνουμε την πείνα και την δίψα από τα οποία υποφέρουν εκατομμύρια άνθρωποι σε διαφορετικά μέρη του κόσμου. Μας εμπνέει να μοιραζόμαστε, να νιώθουμε την κατάσταση των άλλων, να είμαστε ταπεινοί, γενναιόδωροι και ευγενικοί.

• Εκπαιδευτικά οφέλη. Η νηστεία μας διδάσκει πολλά μαθήματα. Για παράδειγμα μπορούμε να μάθουμε ότι η αλλαγή ή η παραίτησή μας από κακές συνήθειες, όπως η υπερβολική κατανάλωση φαγητού ή ποτού, ή η διακοπή του καπνίσματος είναι δυνατή. Επίσης, πειθαρχεί τη συμπεριφορά μας και μας εκπαιδεύει ώστε να είμαστε υπομονετικοί και αυτό-συγκρατημένοι. Επιπλέον, μας υπενθυμίζει ότι οι προφήτες του Θεού, όπως ο Μωχάμμαντ, ο Μωυσής και ο Ιησούς (ﷺ‬) συνήθιζαν κι εκείνοι να νηστεύουν.

• Οφέλη στην υγεία. Μέσω της διαδικασίας της νηστείας, το σώμα απαλλάσσεται από τοξίνες και πρόσθετα λίπη. Οι γιατροί και οι διατροφολόγοι συνιστούν τη νηστεία και την περιγράφουν ως κάτι που «καίει τα απόβλητα» και ως «θεραπεία». Η νηστεία είναι καλή θεραπεία για διάφορες ασθένειες.

Αυτές είναι μερικές μόνο από τις ομορφιές και τα οφέλη της νηστείας του μήνα Ραμαντάν.

 5. Χατζ:

Χατζ είναι το προσκύνημα στη Μέκκα, το οποίο κάθε Μουσουλμάνος πρέπει να τελέσει έστω μία φορά στη ζωή του, με την προϋπόθεση να είναι σωματικά, διανοητικά και οικονομικά ικανός να το κάνει.

Όπως ισχύει και με τους υπόλοιπους πυλώνες του Ισλάμ, οι ομορφιές, τα διδάγματα και τα οφέλη του Χατζ είναι πολλά. Εκατομμύρια πιστοί (διαφορετικού χρώματος και φυλής, από διαφορετικά μέρη του κόσμου) βρίσκονται κάθε χρόνο στη Μέκκα για κάποιες συγκεκριμένες ημέρες για να τελέσουν το Χάτζ. Υπέροχες αρχές και έννοιες εφαρμόζονται στην πράξη κατά τη διάρκεια του Χατζ: υποταγή και υπακοή στον Αλλάχ, αδελφοσύνη στο Ισλάμ, ενότητα, υπομονή, θυσία, προσευχή, ελεημοσύνη και νηστεία. Το Ισλαμικό προσκύνημα (Χατζ) αποτελεί τη μεγαλύτερη και μοναδική θρησκευτική συγκέντρωση σε όλη την ανθρώπινη ιστορία.

Σε μια τόσο σπουδαία σύγκλιση όλων των φυλών και των χρωμάτων που λατρεύουν μόνο τον Έναν Αληθινό Θεό, ακολουθώντας μόνο ένα μήνυμα, ο Μάλκολμ Χ και άλλοι έχουν μάθει το δίδαγμα και την ομορφιά αυτής της αληθινής πίστης, της Ισλαμικής αδελφοσύνης και ισότητας –όταν πήγαν στη Μέκκα για να τελέσουν Χατζ.

«Το προσκύνημά μου διεύρυνε τη σκέψη μου. Με ευλόγησε με μια νέα οπτική. Μέσα σε δύο βδομάδες στην Ιερή Γη, είδα όλα όσα δεν είχα δει ποτέ στα τριάντα εννέα χρόνια μου εδώ στην Αμερική. Είδα όλες τις φυλές, όλα τα χρώματα –από γαλανομάτες, ξανθούς μέχρι μελαψούς Αφρικανούς-σε πραγματική αδελφοσύνη! Σε ενότητα! Να ζουν σαν ένας! Να λατρεύουν τον Έναν Αληθινό Θεό!» -Μάλκομ Χ

  ΜΕΡΟΣ ΤΡΙΤΟ

 Η ΟΜΟΡΦΙΑ ΚΑΙ Η ΑΓΝΟΤΗΤΑ ΤΟΥ ΚΟΡΑΝΙΟΥ

Το Κοράνιο είναι ο Λόγος του Αλλάχ που αποκαλύφθηκε στον Προφήτη Μωχάμμαντ (ﷺ‬) ως απόδειξη της προφητικής του ιδιότητας. Το Κοράνιο είναι το αιώνιο θαύμα όσον αφορά το μηνυμά του, τη φύση του, τη γλώσσα του και την σπουδαιότητά του. Είναι μοναδικό σε σημείο που δεν υπάρχει άλλος λόγος παρόμοιος ή συγκρίσιμος με αυτό. Και παρόλο που αποκαλύφθηκε στον Προφήτη Μωχάμμαντ (ﷺ‬) δεκατέσσερις αιώνες πριν και εξακολουθεί να παραμένει σήμερα εντελώς άθικτο και αναλλοίωτο στην αυθεντική αραβική του μορφή.

Ο Αλλάχ έστειλε το Κοράνιο ώστε να καθοδηγήσει τους ανθρώπους και να τους καλέσει προς την λατρεία Του χωρίς να Του αποδίδουν κανέναν εταίρο. Επίσης, το έστειλε ώστε να εξηγήσει τους κανόνες, τις αρχές, τα δικαιώματα και τα καθήκοντα στους ανθώπους. Καθώς, και για να τους πληροφορήσει για τις ιστορίες των Προφητών και για τα έθνη που υπήρξαν πριν την αποστολή του Προφήτη Μωχάμμαντ (ﷺ‬). Επίσης, το Κοράνιο μιλά για τον Προφήτη Μωχάμμαντ (ﷺ‬) και για τους συντρόφους του και για τα θαύματα και τα γεγονότα που θα λάβουν χώρα στο μέλλον.

Το Κοράνιο ήρθε για να ρυθμίσει την ζωή του ανθρώπου και για να τον πληροφορήσει για τον τελικό προορισμό του. Το Κοράνιο εξυψώνει τα πνευματικά, ηθικά, επιστημονικά, διανοητικά και κοινωνικά επίπεδα των ανθρώπων, όταν το αναλογίζονται και εφαρμόζουν τα διδάγματά του.

Θα σας παρουσιάσω τώρα εδώ μερικά από τα πολύ όμορφα εδάφια του Κορανίου, παρόλο που μου ήταν πολύ δύσκολο να διαλέξω τι να σας παρουσιάσω εδώ και τι όχι, εξαιτίας του ότι όλα τα εδάφια του Κορανίου είναι πανέμορφα και ο χώρος σε αυτό το βιβλίο είναι πολύ περιορισμένος.

Έτσι, αν επιθυμείς ο ίδιος να ανακαλύψεις περισσότερα για τον Λόγο του Ενός Αληθινού Θεού, του Αλλάχ, μπορείς να βρεις πληροφορίες σε μια από τις ηλεκτρονικές ιστοσελίδες που αναφέρονται στο τέλος αυτού του βιβλίου.

 ΟΜΟΡΦΑ ΚΟΡΑΝΙΚΑ ΕΔΑΦΙΑ

Όλα τα εδάφια του Κορανίου αποτελούν το Λόγο του Θεού. Ας διαβάσουμε και ας απολαύσουμε μερικά εκπληκτικά εδάφια από το Κοράνιο που αποκαλύπτουν την Ισλαμική άποψη αναφορικά με κάποιες κρίσιμες και σημαντικές έννοιες.

Συγχώρεση και Σωτηρία

«Πες (Ω, Μωχάμμαντ): «Ω, δούλοι Μου (του Αλλάχ), που σπαταλάτε εναντίον των εαυτών σας πολλές αμαρτίες! Μην απελπίζεστε για το Έλεος του Αλλάχ (ότι ο Αλλάχ δεν θα σας συγχωρήσει): στ’ αλήθεια, ο Αλλάχ συγχωρεί όλες τις αμαρτίες. Στ’ αλήθεια Είναι ο Αλ-Γαφούρ (Συγχωρεί τα πάντα), ο Αρ-Ραχείμ (Πολυεύσπλαχνος).» (39:53)

Όταν μια καρδιά μετανοεί και επιστρέφει στον Αλλάχ, Αυτός αποδέχεται το δούλο Του και τον συγχωρεί.

Ναι, ο Αλλάχ συγχωρεί όλες τις αμαρτίες, όταν επιστρέφουμε ειλικρινά σε Αυτόν.

«Στ’ αλήθεια, ο Αλλάχ αγαπά εκείνους που μετανοούν, καθώς αγαπά τους καθαρούς (αυτούς που πλένονται κάνοντας Ιγτισάλ και Ουντού’ για την προσευχή τους).» (2:222)

Ο Αλλάχ, στο Ισλάμ είναι πηγή ειρήνης, ελέους και συγχώρεσης· όχι πηγή μίσους, αιματοχυσίας ή τρομοκρατίας.

Επομένως, στο Ισλάμ για να εξασφαλίσεις σωτηρία και αιώνια ζωή, μπορείς απλά να επιστρέψεις στον Αλλάχ, να πιστέψεις σε Αυτόν και μόνο και να κάνεις καλές πράξεις. Δεν χρειάζεται ένας αθώος, καλός άνθρωπος να σταυρωθεί ή να σκοτωθεί για τις αμαρτίες που διαπράχθηκαν από άλλους. Το Ισλάμ επιβάλλει ακόμη στους ακολούθους του (τους Μουσουλμάνους) να συγχωρούν τους άλλους.

«Και αυτοί που συγχωρούν τους ανθρώπους και ο Αλλάχ αγαπά τους αγαθοεργούς» (3:134)

Αυτή είναι εν συντομία η υπέροχη έννοια της σωτηρίας και της συγχώρησης στο Ισλάμ. Πράγματι, είναι θρησκεία ελέους και συγχώρεσης.

Δικαιοσύνη

«Ω! Σεις που πιστεύετε! Να επιμείνετε στ’ Όνομα του Αλλάχ ως μάρτυρες της δικαιοσύνης και να μην σας οδηγεί το μίσος για κάποιους να εγκαταλείψετε τη δικαιοσύνη. Να είστε δίκαιοι. Αυτό είναι το πλησιέστερο στην ευσέβεια. Και να φοβάστε τον Αλλάχ, γιατί ο Αλλάχ γνωρίζει πολύ καλά όσα κάνετε.» (5:8)

Το Ισλάμ μας διδάσκει να είμαστε δίκαιοι προς όλους τους ανθρώπους, είτε είναι φίλοι, είτε εχθροί· και σε όλες τις περιόδους, ειρήνη ή πόλεμο.

Διδάσκει στους μουσουλμάνους να συμπεριφέρονται δίκαια και ηθικά και να είναι απαλλαγμένοι από οποιαδήποτε προκατάληψη.

«Ο Αλλάχ σάς διατάζει να επιστρέφετε ό,τι σας εμπιστεύθηκε στους ιδιοκτήτες τους και αν κρίνετε μεταξύ ανθρώπων, να κρίνετε με δικαιοσύνη.» (4:58)

Ως απτή εκδήλωση της ομορφιάς του, των αιωνίων αξιών, του ελέους και της δικαιοσύνης, το Ισλάμ μας επιβάλλει να προστατέψουμε αυτό που οι Μουσουλμάνοι λόγιοι αποκαλούν: Οι Πέντε Αναγκαιότητες.

 Οι Πέντε Αναγκαιότητες

1. Θρησκεία. 2. Ψυχή. 3. Μυαλό. 4. Τιμή (αξιοπρέπεια). 5. Χρήματα (και ό,τι του ανήκει).

Με όμορφο τρόπο, το Κοράνιο επεσήμανε ότι όποιος σκοτώσει μια αθώα ψυχή, - «είναι σα να έχει σκοτώσει ολόκληρη την ανθρωπότητα. Και όποιος σώζει έναν, είναι σα να έχει σώσει ολόκληρη την ανθρωπότητα.» (5:32)

Αναφορικά με την ελευθερία και την προστασία της πίστης, το Κοράνιο αναφέρει:

«Δεν υπάρχει καταναγκασμός στη θρησκεία…» (2:256)

Συνεπώς, το Ισλάμ τιμά την ανθρωπότητα και δεν αναγκάζει κανέναν να ασπαστεί την πίστη του με τη βία. Αυτή είναι η αλήθεια, η ομορφιά, η δικαιοσύνη, η ευγένεια και η ανοχή του Ισλάμ όταν αντιμετωπίζει μη Μουσουλμάνους.

Πρέπει, λοιπόν, να είμαστε ειλικρινείς, αντικειμενικοί και δίκαιοι όταν κρίνουμε τους άλλους. Και ας θυμηθούμε αυτό που μας λέει ο Αλλάχ στο Κοράνιο.

«…και να μην σας οδηγεί το μίσος για κάποιους να εγκαταλείψετε τη δικαιοσύνη. Να είστε δίκαιοι. Αυτό είναι το πλησιέστερο στην ευσέβεια…» (5:8)

Παρ’ όλα αυτά, αναφορικά με αυτούς τους άδικους πολιτικούς και θρησκευτικούς ηγέτες, συγγραφείς, ιστορικούς, και ανθρώπους των μίντια που άδικα κατηγορούν το Ισλάμ και όλους τους Μουσουλμάνους για τρομοκρατία και ισχυρίζονται ότι το Ισλάμ έχει εξαπλωθεί με τη βία και το ξίφος, και αυτούς τους άρρωστους στο μυαλό και την καρδιά ανθρώπους που απεικονίζουν τον Αλλάχ, τον Ένα Αληθινό Θεό και τον τελικό προφήτη τον Μωχάμμαντ (ﷺ‬) με τις πιο άσχημες εικόνες και γελοιογραφίες, αναρωτιέμαι:

• Αυτό εννοείτε με τον όρο ελευθερία ή ελευθερία του λόγου; Δεν είναι σαν να χρησιμοποιούνται διπλά στάνταρντ όταν μιλά κανείς για το Ισλάμ και τους Μουσουλμάνους; (Για παράδειγμα, γιατί οι όροι ‘Χριστιανοί τρομοκράτες’ ή ‘Εβραίοι τρομοκράτες’ δεν ακούγονται ποτέ, παρόλο που δεν εκλείπουν οι φρικαλεότητες που διαπράττονται από ανθρώπους τέτοιων θρησκειών;) (Υπάρχουν έρευνες και επιστημονικές αναφορές από Αμερικανικά Πανεπιστήμια που επιβεβαιώνουν ότι οι μουσουλμάνοι είναι οι λιγότεροι βίαιοι σε σχέση με ανθρώπους άλλων θρησκείων κατά τα 100 προηγούμενα χρόνια.)

• Είναι ο καθένας ελεύθερος να προσβάλει, να βρίζει και να περιφρονεί άλλους ανθρώπους και την πίστη τους, ή να τους κατηγορεί για τρομοκρατία;

• Έτσι διδάσκεται ο πολιτισμός, η δημοκρατία και η ελευθερία στη νεαρή γενιά στα σχολεία, τα κολέγια και την κοινωνία γενικότερα;

• Είναι στ’ αλήθεια το σπαθί του Ισλάμ που κάνει χιλιάδες σοφούς, αντικειμενικούς, ειλικρινείς και ανοιχτόμυαλους άνδρες και γυναίκες σε όλο τον κόσμο να ασπαστούν το Ισλάμ στις μέρες μας; (Πολλά βιβλία, άρθρα και ιστοσελίδες συζητούν γιατί και πώς αυτοί οι αδελφοί και οι αδελφές εισχώρησαν στο Ισλάμ. Για παράδειγμα, θα συνιστούσα: «Islam Our Choice, Portraits of Modern American Muslim Women» («Το Ισλάμ, η Επιλογή Μας, Πορτραίτα Σύγχρονων Αμερικανίδων Μουσουλμάνων Γυναικών»: -επιμέλεια Ντέμπρα Λ. Ντιρκς και Στέφανυ Παρλόβ, Διαθέσιμο στο Διαδίκτυο)

Επιπλέον, σύμφωνα με πρόσφατες Αμερικανικές και δυτικές αναφορές, το Ισλάμ είναι η θρησκεία με τη μεγαλύτερη ταχύτητα ανάπτυξης.

 Έλληνες που ασπάστηκαν το Ισλάμ

Χάμζα Αντρέας Τζόρτζις

Cat Stevens (Δημήτρης Γεωργίου) (τώρα: Yusuf Islam)

 Γιατί, λοιπόν, το Ισλάμ;

Ισότητα

«Ω, εσείς οι άνθρωποι! Σας έχουμε πλάσει από ένα αρσενικό και ένα θηλυκό, και σας κάναμε σε λαούς και φυλές για να γνωρίζεστε μεταξύ σας (κι όχι να καταφρονεί ο ένας τον άλλον). Βέβαια, ο πιο τιμημένος ανάμεσά σας –ενώπιον του Αλλάχ –είναι ο πιο ευσεβής. Κι ο Αλλάχ είναι ‘Αλείμ (Παντογνώστης) και Χαμπείρ (=Γνωρίζει πλήρως) (για όλα τα πράγματα).» (49:13)

Επιβεβαιώνοντας αυτήν την υπέροχη έννοια της ισότητας στο Ισλάμ, ο Προφήτης Μωχάμμαντ (ﷺ‬) στο τελευταίο του Κήρυγμα, είπε:

«Ω, άνθρωποι, ο Θεός σας είναι Ένας και ο πατέρας σας είναι Ένας. Όλοι προέρχεστε από τον Αδάμ και ο Αδάμ από χώμα. Ένας Άραβας δεν υπερτερεί ενός μη Άραβα, και ένας μη Άραβας δεν υπερτερεί ενός Άραβα. Ένας λευκός δεν υπερτερεί ενός μαύρου, και ένας μαύρος δεν υπερτερεί ενός λευκού, παρά μόνο με την ευσέβεια.».

Το Ισλάμ μας διδάσκει να μη μισούμε, ούτε να περιφρονούμε τους άλλους με βάση τη φυλή, το χρώμα του δέρματος ή των ματιών, ή την εθνικότητά τους.

Το Ισλάμ αποτελεί θεραπεία για τις φυλετικές διαμάχες και διακρίσεις που παρατηρούνται στον κόσμο.

Στο Ισλάμ, οι μαύροι και οι λευκοί είναι ίσοι αδελφοί και αδελφές της ίδιας ανθρώπινης φυλής. Όλοι προέρχονται από τον ίδιο πατέρα, τον Αδάμ, ο οποίος δημιουργήθηκε από χώμα. Συνεπώς, όλοι προερχόμαστε από τη γη και θα επιστρέψουμε στη γη και θα γίνουμε ξανά χώμα.

Αυτό είναι ένα σημαντικό μάθημα που μπορούμε να πάρουμε από τα παραπάνω εδάφια του Κορανίου και του τελευταίου κηρύγματος του Προφήτη (ﷺ‬). Και αυτό το μάθημα έμαθε ο Μάλκομ Χ όταν πήγε στη Μέκκα για να τελέσει Χατζ (προσκύνημα).

Άρα, γιατί ορισμένοι άνθρωποι αισθάνονται και ενεργούν αλαζονικά απέναντι στους άλλους;

Καθολικότητα και Ενότητα του Μηνύματος

«Πείτε (Ω, Μουσουλμάνοι): Πιστεύουμε στον Αλλάχ και σε ό,τι στάλθηκε σε μας, και σε ό,τι στάλθηκε στον Αβραάμ, τον Ισμαήλ, τον Ισαάκ, τον Ιακώβ και στους Αλ-Ασμπάτ [τους δώδεκα γιους του Ιακώβ], και σε ό,τι δόθηκε στο Μωυσή και στον Ιησού, και σε ό,τι δόθηκε στους Προφήτες από τον Κύριό τους. Δεν κάνουμε διάκριση ανάμεσα σε κανέναν από αυτούς, και είμαστε σ’ Αυτόν Μουσουλμάνοι (υποταγμένοι).». (2:136)

Οι Μουσουλμάνοι αγαπούν και πιστεύουν σε όλους τους προφήτες του Θεού, συμπεριλαμβανομένου του Αδάμ, του Νώε, του Αβραάμ, του Ισμαήλ, του Ισαάκ, του Ιακώβ, του Μωυσή, του Ιησού και του Μωχάμμαντ (ﷺ‬).

Ο Προφήτης Μωχάμμαντ (ﷺ‬) είπε, «Είμαι ο εγγύτερος από όλους τους ανθρώπους στον Ιησού, τον υιό της Μαρίας. Γιατί oι προφήτες είναι αδελφοί από τον ίδιο πατέρα αλλά οι μητέρες τους είναι διαφορετικές (δηλ. η θρησκεία τους είναι μια, αλλά διαφέρουν μόνο σε κάποιους κανόνες ανάλογα με την εποχή και τις συνθήκες κάθε λαού), και επειδή δεν υπήρξε κανένας προφήτης ανάμεσα σε μένα και εκείνον [τον Ιησού].»

Ποια είναι, λοιπόν, η καθολική και μοναδική αληθινή θρησκεία όλων των προφητών του Θεού;

 ΑΛΛΑ ΟΜΟΡΦΑ ΕΔΑΦΙΑ ΓΙΑ ΣΚΕΨΗ

Η ομορφιά, η γλυκύτητα και η αγνότητα του Κορανίου είναι απεριόριστη· θα παραθέσω, λοιπόν, ορισμένα Κορανικά εδάφια χωρίς σχολιασμό ή επεξήγηση. Θα ήθελα να τα σκεφτείς και να συλλογιστείς. Προσπάθησε να ανακαλύψεις περισσότερα από τους θησαυρούς του Κορανίου.

Ο Αλλάχ και ο Αγγελιαφόρος Του

«Αυτός (ο Αλλάχ) είναι που έστειλε τον Αγγελιαφόρο Του (τον Μωχάμμαντ) με την καθοδήγηση και τη θρησκεία της αλήθειας.». (48:28)

«Ο Μωχάμμαντ δεν είναι ο πατέρας κανενός απ’ τους άνδρες σας, αλλά (είναι) ο Αγγελιαφόρος του Αλλάχ, και ο τελευταίος των προφητών». (33:40)

 Ηρεμία και Παράδεισος

«Αυτός είναι που Έστειλε κάτω την ηρεμία στις καρδιές των πιστών, για να μεγαλώσει περισσότερο η πίστη τους μαζί με την (υπάρχουσα) πίστη τους. Και στον Αλλάχ Ανήκουν οι στρατιώτες των ουρανών και της γης και ο Αλλάχ είναι ‘Αλείμ (Παντογνώστης) Χακείμ (Πάνσοφος). Ώστε να Εισάγει τους πιστούς και τις πιστές σε κήπους, κάτω από τους οποίους ρέουν ποτάμια και να κατοικήσουν εκεί μέσα για πάντα, και να τους εξιλεώσει από τις αμαρτίες τους – και αυτό είναι, ενώπιον του Αλλάχ, η μεγαλύτερη επιτυχία.». (48:4-5)

«(Στους δίκαιους θα ειπωθεί:) «Ω, εφησυχασμένη ψυχή! Επίστρεψε στον Κύριό σου ικανοποιημένη και λαμβάνοντας την ικανοποίηση (του Αλλάχ). Είσελθε έπειτα ανάμεσα στους (ενάρετους) δούλους Μου. Και είσελθε στον Παράδεισό Μου».» (89:27-30)

 Οι Άνδρες και οι Γυναίκες (στο Ισλάμ)

«Σίγουρα, για τους Μουσουλμάνους και για τις Μουσουλμάνες, για τους πιστούς και τις πιστές, για τους υπάκουους (με υποταγή) και τις υπάκουες (με υποταγή), για τους ειλικρινείς άνδρες και τις ειλικρινείς γυναίκες, για τους υπομονετικούς και τις υπομονετικές, για τους ευλαβείς άνδρες και τις ευλαβείς γυναίκες, για τους άνδρες που δίνουν ελεημοσύνη και τις γυναίκες που δίνουν ελεημοσύνη, για τους άνδρες που νηστεύουν και για τις γυναίκες που νηστεύουν, για τους άνδρες που διαφυλάσσουν την αγνότητά τους και τις γυναίκες που τη διαφυλάσσουν, για τους άνδρες που μνημονεύουν τον Αλλάχ πολύ και για τις γυναίκες που (Τον) μνημονεύουν, για όλους αυτούς ο Αλλάχ έχει ετοιμάσει συγχώρεση και μια σπουδαία αμοιβή.» (33:35)

«Και αυτοί που κάνουν καλές πράξεις, είτε άνδρες είτε γυναίκες, ενώ είναι πιστοί, αυτοί θα εισέλθουν στον Παράδεισο.» (4:124)

 Εκπληκτικές Διδασκαλίες

«Και σπεύστε στο δρόμο της συγχώρεσης από τον Κύριό σας, και για τον Παράδεισο (που είναι) τόσο πλατύς όσο οι ουρανοί και η γη, και έχει ετοιμαστεί για τους ευσεβείς. Αυτούς που ξοδεύουν (στο Δρόμο του Αλλάχ) στην ευημερία και στις αντιξοότητες, που καταπιέζουν την οργή, και συγχωρούν τους ανθρώπους• στ’ αλήθεια, ο Αλλάχ αγαπά τους αγαθοεργούς. Και αυτούς που, αν διαπράξουν ανηθικότητα ή σφάλλουν, μνημονεύουν τον Αλλάχ και ζητούν συγχώρεση για τις αμαρτίες τους – και ποιος μπορεί να συγχωρέσει τις αμαρτίες πέραν του Αλλάχ; Και (αυτούς που) δεν επιμένουν σε ό,τι έκαναν ενώ γνωρίζουν. Η αμοιβή αυτών είναι η συγχώρεση από τον Κύριό τους και κήποι κάτω από τους οποίους ρέουν ποτάμια (στον παράδεισο), και θα κατοικήσουν εκεί μέσα για πάντα. Εξαιρετική είναι η αμοιβή των (ενάρετων) εργατών.» (3:133-136)

 Τα Πρέπει και τα Μη

«Μη λατρεύετε άλλον εκτός του Αλλάχ, και στους γονείς σας να φέρεστε κάλλιστα, και στους συγγενείς σας, στα ορφανά, και στους φτωχούς, και να μιλάτε ευγενικά στους ανθρώπους.» (2:83)

Μνημόνευση και Ανάπαυση

«(Ενώ) όσοι πιστεύουν, οι καρδιές τους καθησυχάζουν με το Δικρ Ελλάχ (αναφορά – εξύμνηση του ονόματος του Αλλάχ). Ναι- χωρίς αμφιβολία – (μόνο) στο Δικρ Ελλάχ οι καρδιές καθησυχάζουν (13:28)

Κλείνοντας αυτό το μέρος, πίστεψε με, οι αλήθειες, οι ομορφιές και τα θαύματα του Κορανίου δεν έχουν τέλος. Όσο πιο πολύ το διαβάζουμε, τόσες περισσότερες ανακαλύψεις κάνουμε και τόσο περισσότερο νιώθουμε ότι το διαβάζουμε για πρώτη φορά.

Επιπλέον, υπάρχουν πολλές άλλες περιοχές ενδιαφέροντος, όπως η αυθεντική, γλωσσολογική, επιστημονική, θεραπευτική και θαυματουργή φύση του Κορανίου, που δεν περιλαμβάνονται εδώ εξαιτίας του μεγέθους του βιβλίου αυτού.

  ΜΕΡΟΣ ΤΕΤΑΡΤΟ

 ΕΝΑ ΔΙΑΛΕΙΜΜΑ: ΜΙΑ ΟΜΟΡΦΗ ΣΥΜΜΕΤΟΧΗ

«Η θρησκεία του Αδάμ και της Εύας»

της Λίντα Μπάρτο* (ΗΠΑ)

Μια από τις ομορφιές του Ισλάμ είναι η ανακάλυψη ότι ο Θεός δε δημιούργησε τους ανθρώπους ως πνευματικά όντα, και μετά τους εγκατέλειψε να αναλογιστούν τα θεματά τους και το σκοπό της ύπαρξής τους. Μας χάρισε μυαλά που διερωτώνται αναζητώντας την αλήθεια. Παραχώρησε σε κάθε άνθρωπο ένα πηγάδι καθοδήγησης που ποτέ δεν αδειάζει όσο εξακολουθεί αυτός να πίνει από αυτό. Υπό το πρίσμα της Τελειότητας του Θεού, το φως Του σκορπίζει ένα ουράνιο τόξο ελέους, χάρης και δικαιοσύνης. Και οι ψυχές μας χρωματίζονται με την τέλεια πίστη που ο Θεός παραχώρησε σε μας.

Ο Θεός έπλασε τον κόσμο και όλα όσα υπάρχουν μέσα του προς όφελος της ανθρωπότητας, κι έτσι είναι λογικό τα δημιουργήματά Του να περιλαμβάνουν μια αληθινή και τέλεια θρησκεία. Ποια ήταν η θρησκεία που ο Θεός όρισε για τον Αδάμ και την Εύα;

Σύμφωνα με το Κοράνιο, η θρησκεία που επιλέχθηκε για μας ήταν απλά η πλήρης υποταγή στον Θεό, που στα Αραβικά ονομάζεται Ισλάμ. Το Κοράνιο περιγράφει το Ισλάμ ως τη θρησκεία του Αβραάμ, ο οποίος αποκαλείται φίλος του Θεού. Ο Αβραάμ υποτάχθηκε στο Θεό.

Η Ισλαμική οπτική είναι ότι ο καθένας γεννιέται με ψυχή υποταγμένη στο Θεό, μα είναι ελεύθερος/-η να κάνει επιλογές που συμμορφώνονται με τη ζωή της αρετής για την οποία δημιουργήθηκε, ή το να αποκλίνει απ’ αυτήν.

Σε κάποιο σημείο στη ζωή του, ο καθένας πρέπει να πάρει μια προσωπική απόφαση, είτε να μείνει στην πορεία της υποταγής στο Θεό, είτε να επιδοθεί σε διεφθαρμένο και εγωκεντρικό τρόπο ζωής, στον ματεριαλισμό και στην ασεβή ικανοποίηση. Φυσικά, πολλοί άνθρωποι οδηγούνται μακριά από τον αληθή και ορθό δρόμο από άπιστους γονείς ή από τραγικές συνθήκες ή από καταπίεση, κενοί από πνευματική ανατροφή. Η Ισλαμική άποψη για το Θεό είναι ότι Είναι Αυτός που δικάζει ανάλογα με την πίστη και τις πράξεις καθενός. Γι’αυτό είμαστε σίγουροι ότι οι αποφάσεις Του την Ημέρα της Κρίσεως θα είναι δίκαιες.

Όταν κάποιος υποτάσσεται πλήρως στο Θεό, κάθε πτυχή του – νους, σώμα και ψυχή – είναι αφοσιωμένη στο Θεό. Η διατήρηση της ψυχής καθαρής μέσω της προσευχής και της λατρείας είναι ύψιστης σημασίας, μα είναι επίσης σημαντικό το να εφοδιάζει κανείς το νου του με γνώση και να επιδίδεται σε υγιεινό τρόπο ζωής για το σώμα του. Το Ισλάμ προσφέρει την ευκαιρία να ανακαλύψεις τον εαυτό σου, όπως όταν ο Αλλάχ τον δημιούργησε και στην κατάσταση που ο Αλλάχ ήθελε να είναι. Με το να γίνεις Μουσουλμάνος, επιστρέφεις στον αληθινό εαυτό σου, σαν έχεις αφήσει πίσω όλες τις βαριές αποσκευές και ταξιδεύεις στο δρόμο στον οποίον τοποθετήθηκαν τα πόδια σου όταν ήλθες σ’ αυτήν τη ζωή.

Οι δυναμικές αλήθειες του Ισλάμ μπορούν να μας δείξουν και να διασαφηνίσουν κάθε θρησκεία, βοηθώντας τους πιστούς να διακρίνουν αν είναι αλήθεια ή ψέυδος και να απορρίψουν το ψεύδος. Ο ασπασμός του Ισλάμ έχει εξαπλωθεί παγκοσμίως.

*Η Λίντα Μπάρτο είναι Αμερικανή ποιήτρια, συγγραφέας και καλλιτέχνις.

  ΜΕΡΟΣ ΠΕΜΠΤΟ

 Η ΑΛΗΘΕΙΑ ΓΙΑ ΤΟΝ ΤΕΛΕΥΤΑΙΟ ΠΡΟΦΗΤΗ

O Μωχάμμαντ (ﷺ‬), γιος του Αμπντ Αλλάχ, γεννήθηκε στη Μέκκα γύρω στο 570 μ.Χ. Ήταν γνωστός στο λαό του ως Al-Amin (ο Αξιόπιστος).

Όταν ο Μωχάμμαντ (ﷺ‬) έφτασε την ηλικία των 40 ετών, ο άγγελος Γαβριήλ ήρθε σ 'αυτόν με την αποκάλυψη. Η πρώτη εντολή στον Μωχάμμαντ (ﷺ‬) ήταν να καλέσει την άμεση οικογένειά του στο Ισλάμ, συμπεριλαμβανομένης και της Χαντίτζα, της συζύγου του, και τελικά αποκαλύφθηκε σ 'αυτόν ότι θα πρέπει να αρχίσει να μεταφέρει το μήνυμα σε όλη την ανθρωπότητα. Στα επόμενα χρόνια της ζωής του, μετέφερε το μήνυμα του Αλλάχ σε άλλους, ενώ ο ίδιος αποτέλεσε ένα εξαιρετικό παράδειγμα και ήταν ένα τέλειο πρότυπο για την ανθρωπότητα. Κατά το έτος 632, ο Προφήτης Μωχάμμαντ (ﷺ‬) αναχώρησε από αυτόν τον κόσμο στην ηλικία των εξήντα τριών ετών.

O Προφήτης Μωχάμμαντ (ﷺ‬) ήταν ο τελευταίος και τελικός Προφήτης και στάλθηκε για να επιβεβαιώσει όλη την αλήθεια που αποκαλύφθηκε πριν από αυτόν, συμπεριλαμβανομένου του αρχικού Ευαγγελίου του Ιησού (ﷺ‬).

Το Κοράνιο μαρτυρεί ότι:

«(ο Μωχάμμαντ) είναι ο Αγγελιαφόρος του Αλλάχ, και ο τελευταίος και τελικός Προφήτης.» (Κοράνιο 33:40)

Επιβεβαιώνοντας τη σχέση ανάμεσα σε αυτόν και τον Ιησού (ﷺ‬), ο Προφήτης Μωχάμμαντ (ﷺ‬) αναφέρει:

«Αν ένας άνθρωπος πιστεύει στον Ιησού και στη συνέχεια πιστέψει σε μένα, θα πάρει διπλή ανταμοιβή»

Επίσης, ο Προφήτης Μωχάμμαντ (ﷺ‬) δήλωσε:

«Είμαι ο πλησιέστερος όλων των ανθρώπων στον Ιησού, τον υιό της Μαρίας. Γιατί δεν υπήρξε κανένας Προφήτης ανάμεσα σε μένα και αυτόν [τον Ιησού].»

Αυτά τα λόγια του Προφήτη (ﷺ‬) μας δείχνουν πώς ο Προφήτης Μωχάμμαντ (ﷺ‬) τιμά τον Ιησού (ﷺ‬). Αυτή ήταν μια προφητεία που ο Ιησούς (ﷺ‬) έκανε στο Ευαγγέλιο. Θα την παρουσιάσω λίγο παρακάτω.

 Η σπουδαία προσωπικότητα του Προφήτη Μωχάμμαντ (ﷺ‬)

Ο Μωχάμμαντ (ﷺ‬), από τα παιδικά του χρόνια, μέσα από τα νεανικά του χρόνια, μέσα από την Αποστολή του ως Προφήτης και μέχρι το θάνατό του, έχει θεωρηθεί από δίκαιους ανθρώπους, σε όλη την ιστορία, ως μια ξεχωριστή και σπουδαία προσωπικότητα για τον μοναδικό χαρακτήρα και την ηθική του. Ήταν ελεήμων, έντιμος, ειλικρινής και ταπεινός. Κάθε λεπτομέρεια της προσωπικής του ζωής, και των δημοσίων δηλώσεών του έχει τεκμηριωθεί με ακρίβεια και αυθεντικότητα και όλες σώζονται μέχρι τις ημέρες μας.

Ήταν ένας Προφήτης, ένας Αγγελιαφόρος, ένας θρησκευτικός δάσκαλος, ένας κοινωνικός μεταρρυθμιστής, ένας ηθικός οδηγός, ένας ηγέτης, ένας πολιτικός, ένας πιστός φίλος, ένας θαυμάσιος σύντροφος, ένας αφοσιωμένος σύζυγος, ένας στοργικός πατέρας.

Από αυτή την άποψη, ο Ramakrishna Rao, ένας Ινδός Καθηγητής Φιλοσοφίας, σε ένα φυλλάδιό του με τίτλο «Μωχάμμαντ: Ο Προφήτης του Ισλάμ», τον αποκαλεί το «τέλειο πρότυπο για την ανθρώπινη ζωή."

Ο Καθηγήτής Rao διευκρινίζει:

«Είναι πολύ δύσκολο να κατανοήσει κανείς την προσωπικότητα του Μωχάμμαντ με όλες τις πτυχές της. Μόνο ένα μέρος της κατάφερα να αντιληφθώ. Τι συνταρακτική αλληλοδιαδοχή ειδυλλιακών προσωπικοτήτων! Υπάρχει ο Μωχάμμαντ, ο Προφήτης, ο Μωχάμμαντ, ο πολεμιστής, ο Μωχάμμαντ, ο επιχειρηματίας, ο Μωχάμμαντ, ο Πολιτικός, ο Μωχάμμαντ, ο ρήτορας, ο Μωχάμμαντ, ο μεταρρυθμιστής, ο Μωχάμμαντ, το Καταφύγιο των ορφανών, ο Μωχάμμαντ, ο προστάτης των Σκλάβων, ο Μωχάμμαντ ο Ελευθερωτής των γυναικών, ο Μωχάμμαντ, ο δικαστής, ο Μωχάμμαντ, ο Άγιος. Σε όλους αυτούς τους θαυμάσιους ρόλους, σε όλα αυτά τα τμήματα των ανθρώπινων δραστηριοτήτων, είναι σαν ήρωας.»

Ιστορικά, κατά τη διάρκεια σύντομης περιόδου των περίπου είκοσι τριών ετών της Προφητικής Αποστολής του, άλλαξε ολόκληρη την Αραβική Χερσόνησο ...

Από τον παγανισμό και την ειδωλολατρία, στην πίστη και την υποταγή στον Έναν Αληθινό Θεό...

Από φυλετικές διαμάχες και πολέμους, στην αλληλεγγύη και τη συνοχή...

Από την μέθη και την ακολασία, στην νηφαλιότητα και την ευλάβεια...

Από την ανομία και αναρχία, στην πειθαρχημένη διαβίωση...

Από την απόλυτη ηθική χρεοκοπία, στα υψηλότερα πρότυπα της ηθικής τελειότητας.

Η ανθρώπινη ιστορία δεν έχει γνωρίσει ποτέ έναν τέτοιο πλήρη μετασχηματισμό μιας κοινωνίας ή ενός τόπου πριν ή μετά το Μωχάμμαντ (ﷺ‬) - και φανταστείτε ... όλα αυτά τα απίστευτα θαύματα σε μόλις πάνω από δύο δεκαετίες.

 Ο Προφήτης Μωχάμμαντ (ﷺ‬) στις Παγκόσμιες Γραφές

Ενώ δεν είναι το κύριο θέμα αυτού του βιβλίου να αναφερθούμε λεπτομερώς σε όλες τις προφητείες στις άλλες θρησκευτικές γραφές που προλέγουν τον ερχομό του Προφήτη Μωχάμμαντ (ﷺ‬), αξίζει να αναφέρουμε ότι μουσουλμάνοι λόγιοι έχουν επισυμάνει τέτοιες αναφορές, στις Περσικές, Ινδουιστικές, Βουδιστικές, Εβραϊκές και Χριστιανικές γραφές.

Πράγματι, ο Μωχάμμαντ (ﷺ‬) σε άλλες Γραφές είναι ένα πολύ ενδιαφέρον θέμα που έχει συζητηθεί διεξοδικά σε πολλά βιβλία και άρθρα, καθώς και στο διαδίκτυο. (Για να πάρετε περισσότερες πληροφορίες σχετικά με αυτό το θέμα, μπορείτε να πάτε στην ιστοσελίδα του Δρα Zakir Naik, www.irf.net, ή απλά να κάνετε αναζήτηση στο διαδίκτυο πληκτρολογώντας αυτές τις λέξεις: «προφήτης Μωχάμμαντ», «Ο Μωχάμμαντ στις Ινδουιστικές γραφές», «Ο Μωχάμμαντ στην Αγία Γραφή», κ.λπ.).

Μεταξύ των βιβλίων, για παράδειγμα, οι AH Vidyarthi και ﷻ‬. Ali έχουν γράψει ένα βιβλίο με τίτλο: "Muhammad in Parsi, Hindu, and Buddhist Scriptures" )«Ο Μωχάμμαντ στις Περσικές, τις Ινδουιστικές και τις Βουδιστικές Γραφές»(.

Στο θαυμάσιο βιβλίο του, «Muhammad in the Bible» («Ο Μωχάμμαντ στη Βίβλο»), ο καθηγητής Αμπντ Αλ-Άχαντ Νταούντ (Abd Al-Ahad Dawud) (στο παρελθόν ο Αιδεσιμότατος David Benjamin) παρατηρεί σχετικά με την Αγία Γραφή ότι προλέγει την έλευση του Προφήτη που είναι «όπως εσένα Μωυσή», εξηγώντας:

"Διαβάζουμε τις ακόλουθες λέξεις στο βιβλίο του Δευτερονομίου, κεφάλαιο 18, στίχος 18:

«Προφήτην ανάμεσα από τους αδελφούς τους θα σηκώσω σ' αυτούς, όπως εσένα, και θα βάλω τα λόγια Μου στο στόμα του, και θα τους μιλήσει όλα όσα Εγώ τον προστάζω.»

Αν αυτά τα λόγια, δεν αφορούν τον Μωχάμμαντ (ﷺ‬), εξακολουθούν να παραμένουν ανεκπλήρωτα. Ο ίδιος ο Ιησούς (ﷺ‬) ποτέ δεν ισχυρίστηκε ότι είναι ο Προφήτης που υπαινίχθηκε ... Ο Ιησούς (ﷺ‬), όπως πιστεύεται από την Εκκλησία του, θα εμφανιστεί ως ένας δικαστής και όχι ως ένας νομοθέτης. Αλλά ο Προφήτης που αναφέρεται παραπάνω πρέπει να έρθει με ένα «νόμο φλεγόμενο» στο «δεξί του χέρι» Δευτερονόμιον (33:2).

Μουσουλμάνοι λόγιοι υποστηρίζουν ότι αυτή η προφητεία ισχύει μόνο για τον Μωχάμμαντ (ﷺ‬). Ο Μωυσής και ο Μωχάμμαντ (ﷺ‬) είναι όμοιοι σε πολλούς τομείς. Και οι δύο έχουν το ίδιο πρώτο γράμμα στα ονόματα τους. Είναι εξίσου ίδιοι στο ότι και οι δύο παντρεύτηκαν, είχαν την ίδια αποστολή και στο ότι και οι δύο είχαν φυσική γέννηση και φυσικό θάνατο. Και οι δύο ήταν προφήτες, άρχοντες, ηγέτες και πολιτικοί. Και οι δύο έφεραν ένα «νόμο φλεγόμενο». Από την άλλη πλευρά, ο Ιησούς (ﷺ‬) είναι διαφορετικός από τον Μωυσή σε διάφορα θέματα. Η γέννησή του, η αποστολή του και το τέλος του είναι ανόμοια με αυτά του Μωυσή. Ο Ιησούς (ﷺ‬) δεν παντρεύτηκε, δεν ήταν ηγεμόνας του λαού του, ούτε αγωνίστηκε σε πολέμους όπως ο Μωυσής. Αξίζει να σημειωθεί ότι η φράση «ένας προφήτης μεταξύ των αδελφών τους» αναφέρεται σε έναν προφήτη από τα αδέλφια των Ισραηλιτών (δηλαδή, τους Ισμαηλίτες)

* Ο Προφήτης Αβραάμ είχε δύο υιούς, τον Ισαάκ (ο πατέρας των Ισραηλιτών) και τον Ισμαήλ (ο πατέρας των Αράβων).

Στην Καινή Διαθήκη, ο Ιησούς (ﷺ‬) προφήτευσε και τον ερχομό του άλλου Παράκλητου. Ο Ιησούς (ﷺ‬) δήλωσε:

«Και εγώ θα παρακαλέσω τον Πατέρα, και θα σας δώσει έναν άλλον Παράκλητο, για να μένει μαζί σας στον αιώνα.» (Κατά Ιωάννην 14:16).

 Επιπλέον, ο Ιησούς (ﷺ‬) είπε:

«7 Εγώ, όμως, σας λέω την αλήθεια· σας συμφέρει να αναχωρήσω εγώ· επειδή, αν δεν αναχωρήσω, ο Παράκλητος δεν θάρθει σε σας· αλλά, αφού αναχωρήσω, θα τον στείλω σε σας. 8 Και όταν έρθει εκείνος, θα ελέγξει τον κόσμο για αμαρτία, και για δικαιοσύνη, και για κρίση· 9 για αμαρτία μεν, επειδή δεν πιστεύουν σε μένα· 10 για δικαιοσύνη δε, επειδή πηγαίνω στον Πατέρα μου, και δεν με βλέπετε πλέον· 11 για κρίση μάλιστα, επειδή ο άρχοντας τούτου τού κόσμου έχει κριθεί. 12 Έχω πολλά ακόμα να σας πω, όμως δεν μπορείτε τώρα να τα βαστάζετε· 13 αλλά, όταν έρθει εκείνος, το Πνεύμα τής αλήθειας, θα σας οδηγήσει σε όλη την αλήθεια· επειδή, δεν θα μιλήσει από τον εαυτό του, αλλά θα μιλήσει όσα πρόκειται να ακούσει, και θα σας αναγγείλει τα μέλλοντα. 14 Εκείνος θα δοξάσει εμένα, επειδή από το δικό μου θα πάρει, και θα το αναγγείλει σε σας.» (Κατά Ιωάννην 16:7-14)

 Έτσι, ποιος είναι ο «άλλος Παράκλητος» που θα έρθει μετά τον Ιησού (ﷺ‬);

Πράγματι, μουσουλμάνοι λόγιοι υποστηρίζουν ότι μόνο ο Μωχάμμαντ (ﷺ‬) πληρούσε εντελώς την προφητεία του Ιησού (ﷺ‬) για πολλούς λόγους. Ας αναφέρουμε μερικούς:

Η αναφορά του Ιησού (ﷺ‬) σε «άλλο Παράκλητο» δεν μπορεί να σημαίνει το Άγιο Πνεύμα, δεδομένου ότι το Άγιο Πνεύμα (τμήμα της Αγίας Τριάδος – Θεός, ο Πατήρ, Θεός, ο Υιός, και Θεός, το Άγιο Πνεύμα, σύμφωνα με τους χριστιανούς που πιστεύουν σε αυτό) ήταν παρόν πριν και κατά τη διάρκεια της αποστολής του Ιησού (ﷺ‬), σύμφωνα με τη Βίβλο, ενώ ο Παράκλητος επρόκειτο να έρθει μετά.

Επιπλέον, ο Μωχάμμαντ (ﷺ‬) ήρθε να προειδοποιήσει τους ανθρώπους για τις αμαρτίες τους και να τους διατάξει να είναι δίκαιοι. Ήταν ένας ηγέτης και ένας δικαστής με «νόμο» στο «δεξί του χέρι».

Ο Μωχάμμαντ (ﷺ‬) καθοδηγεί τους ανθρώπους στην απόλυτη αλήθεια σχετικά με τον Έναν Αληθινό Θεό, την αλήθεια σχετικά με το σκοπό αυτής της ζωής, την αλήθεια για τη Μέλλουσα και την αιώνια Ζωή, και πολλά άλλα πράγματα.

Μας έδειξε τα πράγματα που θα έρθουν από πολλές προφητείες και τα θαύματα που του δόθηκαν από Εκείνον που τον έστειλε, τον Αλλάχ.

Ο Μωχάμμαντ (ﷺ‬) ήταν ένας προφήτης που δεν «μιλούσε από τον εαυτό του, αλλά ό,τι αυτός θα ακούσει, [αυτά] θα μιλήσει». Ήταν το μέσον με το οποίο ο Αλλάχ αποκάλυψε τον Λόγο Του, το Κοράνιο. Ο Μωχάμμαντ (ﷺ‬) απήγγειλε τον Λόγο του Θεού στο Όνομα του Αλλάχ. Η Αγία Γραφή προφήτευσε ότι «ο ίδιος θα μιλήσει στο όνομά Μου ...» (Δευτερονόμιον 18:19). Μάλιστα, σε όλα τα κεφάλαια του Κορανίου προηγείται η φράση, «Εις το όνομα του Αλλάχ.»

Ο Μωχάμμαντ (ﷺ‬) και το Κοράνιο πράγματι δοξάζουν τον Ιησού (ﷺ‬) σε μεγάλο βαθμό. Προς τιμήν αυτού, οι μουσουλμάνοι, ονομάζουν τα παιδία τους ‘Ίσα (Eisa) [αραβικά για τον Ιησού (ﷺ‬)].

Επιπλέον, όταν οι Εβραίοι ρώτησαν τον Ιωάννη τον Βαπτιστή ποιος ήταν, ο ίδιος αρνήθηκε ότι ήταν ο Μεσσίας ή ο Ηλίας ή ο Προφήτης. «...Εσύ ποιος είσαι; Και ο ίδιος (Ιωάννης) ομολόγησε: δεν είμαι ο Μεσσίας. Και τότε τον ρώτησαν, στη συνέχεια. Είσαι ο Ηλίας; Και είπε, δεν είμαι. Είσαι ο Προφήτης που περιμένουμε; Κι εκείνος απάντησε: Όχι ». (Κατά Ιωάννην 1:19-21)

Και πάλι, μουσουλμάνοι λόγιοι υποστηρίζουν πως ο Μωχάμμαντ (ﷺ‬) είναι εκείνος που αναφέρεται σε αυτό το βιβλικό κείμενο:

«Είσαι ο Προφήτης που περιμένουμε; Κι εκείνος απάντησε: Όχι». Οπότε, ποιος είναι ο Προφήτης; Είναι σαφές πως "ο Προφήτης" δεν ισχύει για τον Ιωάννη τον Βαπτιστή, ούτε για τον Ιησού Χριστό (ﷺ‬), όπως ο ίδιος ο Ιωάννης κατέθεσε.

Ως εκ τούτου, ένας σοφός, έντιμος, ειλικρινής αναζητητής της αλήθειας θα πρέπει αντικειμενικά να αναρωτηθεί:

Ποιος είναι αυτός ο Προφήτης;

Ποιος είναι ο αληθινός Προφήτης που ήρθε μετά τον Ιωάννη και τον Ιησού (ﷺ‬) μεταφέροντας τα αρχικά τους μηνύματα σχετικά με τον πραγματικό Ένα Θεό;

 Είναι ο Μωχάμμαντ!

 Αποσπάσματα από αυτά που έχουν πει για τον Προφήτη Μωχάμμαντ (ﷺ‬)

Πολλά έχουν γραφτεί για τον Προφήτη Μωχάμμαντ (ﷺ‬). Παρακάτω είναι μερικές μόνο από τις δηλώσεις, γνωστών ανθρώπων.

Ο Lamartine (ο περίφημος ιστορικός) ανέφερε:

«Αν το μεγαλείο του σκοπού, η μικρότητα των μέσων και τα εκπληκτικά αποτελέσματα είναι τα τρία κριτήρια της ανθρώπινης μεγαλοφυΐας, ποιος θα μπορούσε να τολμήσει να συγκρίνει οποιονδήποτε μεγάλο άνδρα της σύγχρονης ιστορίας με το Μωχάμμαντ;»

Κατέληξε, «Όσον αφορά όλα τα πρότυπα με τα οποία η Ανθρώπινη Μεγαλοσύνη μπορεί να μετρηθεί, μπορούμε επίσης να αναρωτηθούμε, υπάρχει κάποιος άνθρωπος μεγαλύτερος από αυτόν;»

(Histoire de La Turquie (Ιστορία της Τουρκίας), Παρίσι 1854 -. Τόμος ΙΙ, σελ. 276-277)

Στο βιβλίο του, «The 100: A Ranking Of The Most Influencial Persons In History.» («Οι 100 Προσωπικότητες: Με Τη Μέγιστη Επιρροή Στην Πορεία Της Ανθρωπότητας»), ο Michael H. Hart δήλωσε:

«Η επιλογή μου να θέσω τον Μωχάμμαντ στην κορυφή της λίστας των προσωπικοτήτων με τη μέγιστη επιρροή στην πορεία της ανθρωπότητας μπορεί να εκπλήξει κάποιους αναγνώστες και μπορεί να αμφισβητηθεί από άλλους, αλλά ήταν ο μόνος άνθρωπος στην ιστορία που ήταν εξαιρετικά επιτυχής και σε θρησκευτικό και σε κοσμικό επίπεδο.»

Ο Hart κατέληξε στο συμπέρασμα ότι, «είναι αυτός ο απαράμιλλος συνδυασμός της κοσμικής και θρησκευτικής επιρροής που πιστεύω ότι δίνει το δικαίωμα στον Μωχάμμαντ να θεωρείται το πρόσωπο με τη μεγαλύτερη επιρροή στην ιστορία της ανθρωπότητας.»

Στο βιβλίο του, «The Genuine Islam» («Το γνήσιο Ισλάμ»), ο Sir George Bernard Shaw, δήλωσε:

«Πιστεύω ότι αν ένας άνθρωπος σαν κι αυτόν αναλάμβανε την ηγεσία του σύγχρονου κόσμου θα επετύγχανε την επίλυση των προβλημάτων του με τρόπο που θα έφερνε σε αυτόν τον κόσμο την τόσο αναγκαία ειρήνη και την ευτυχία.»

Ο Shaw πρόσθεσε ότι, «Ήταν μακράν ο πιο αξιόλογος άνθρωπος που πάτησε ποτέ το πόδι του σε αυτή τη γη. Κήρυξε μια θρησκεία, ίδρυσε ένα κράτος, έχτισε ένα έθνος, όρισε έναν ηθικό κώδικα, ξεκίνησε πολλές κοινωνικές και πολιτικές μεταρρυθμίσεις, ίδρυσε μια ισχυρή και δυναμική κοινωνία που τηρούσε και εκπροσώπευε τις διδασκαλίες του και έφερε την επανάσταση στον κόσμο της ανθρώπινης σκέψης και συμπεριφοράς.»

(The Genuine Islam, τόμος 1, 1936).

Ο Μαχάτμα Γκάντι τόνισε:

«Πείστηκα ότι δεν ήταν το ξίφος που κέρδισε μια θέση για το Ισλάμ σε εκείνες τις ημέρες στο σύστημα της ζωής. Ήταν η άκαμπτη λιτότητα, η απόλυτη ταπεινοφροσύνη του Προφήτη, η ευσυνειδησία στις δεσμεύσεις του, η έντονη αφοσίωσή του στους φίλους και τους οπαδούς του, το θάρρος του, η απόλυτη εμπιστοσύνη του στο Θεό και στη δική του αποστολή.»

(Εφημερίδα Young India)

Ο Wolfgang Goethe (ο πιο διάσημος Ευρωπαίος ποιητής) πίστευε ότι:

«Αυτός είναι ένας προφήτης και όχι ποιητής και ως εκ τούτου το Κοράνι του πρέπει να θεωρηθεί ως ένα Θεϊκός Νόμος και όχι ως ένα βιβλίο ενός ανθρώπου, που δημιουργήθηκε για την εκπαίδευση ή την ψυχαγωγία.»

(Noten und Abhandlungen zum Weststlichen Dvan WA I, 7, 32)

Η Εγκυκλοπαίδεια Britannica (Τόμος 12) αναφέρει:

«.... Ένα πλήθος λεπτομερειών στις προγενέστερες πηγές δείχνει ότι ήταν ένας έντιμος και σωστός άνθρωπος που είχε κερδίσει το σεβασμό και την αφοσίωση των άλλων, που ήταν επίσης ειλικρινείς και σωστοί άνδρες.» …. «... Ο Μωχάμμαντ είναι ο πιο επιτυχημένος όλων των Προφητών και των θρησκευτικών προσωπικοτήτων.»

Ο Thomas Carlyle, στο βιβλίο του, «Heroes and Hero Worship» («Ήρωες και η λατρεία τους»), δήλωσε:

«"Πώς ένας άνθρωπος μόνος του, θα μπορούσε να συνδέσει αντιμαχόμενες φυλές και περιπλανόμενους Βεδουϊνους δημιουργώντας το πιο ισχυρό και πολιτισμένο έθνος σε λιγότερο από δύο δεκαετίες." ... "Τα ψέματα (Δυτικές συκοφαντίες), που έχουν συσσωρευτεί γύρω από αυτόν τον άνθρωπο (Μωχάμμαντ), είναι ντροπή για τον εαυτό μας."».

Σε μια πιο πρόσφατη εργασία, ο John Esposito (ο οποίος είναι καθηγητής Πανεπιστημίου Θεολογίας και Διεθνών Σχέσεων, Διευθυντής του Κέντρου Διεθνών Σπουδών στο Κολέγιο του Τιμίου Σταυρού, και Ιδρυτής του Κέντρου PABT για τη μουσουλμανική-χριστιανική κατανόηση, στο Πανεπιστήμιο της Τζορτζτάουν, ΗΠΑ) επισήμανε στο βιβλίο του, «Ισλάμ: Ο Ίσιος Δρόμος» ότι:

«Ο Μωχάμμαντ ήταν ανάμεσα στις μεγάλες θρησκευτικές προσωπικότητες, Προφήτες και ιδρυτές θρησκειών, του οποίου ο αξιοθαύμαστος χαρακτήρας και η προσωπικότητα ενέπνευσαν ασυνήθιστη εμπιστοσύνη και αφοσίωση. Η πρωτοφανής επιτυχία του, όσον αφορά την προσέλκυση οπαδών και τη δημιουργία μιας κοινότητας-κράτους που κυριάρχησε στην Αραβία, θα μπορούσε να αποδοθεί όχι μόνο στο γεγονός ότι ήταν ένας έξυπνος στρατιωτικός γνώστης της στρατηγικής, αλλά και στο γεγονός ότι ήταν ένας ασυνήθιστος άνθρωπος ... οι οπαδοί του Μωχάμμαντ τον θεωρούσαν δίκαιο, αξιόπιστο, ευσεβή, τίμιο και συμπονετικό.» (Esposito, 2004)

Ξεκαθάρισε ότι «ο Μωχάμμαντ δεν ήταν ο ιδρυτής του Ισλάμ. Δεν ξεκίνησε μια νέα θρησκεία."

Ο καθηγητής Esposito τόνισε αυτό το γεγονός:

«Το Ισλάμ έφερε μια αναμόρφωση. Ήταν η έκκληση για άλλη μια φορά στην καθολική υποταγή (Ισλάμ) στον Αλλάχ και την εκπλήρωση της Βούλησής Του, όπως αποκαλύφθηκε στην πλήρη της μορφή μια τελευταία φορά στον Μωχάμμαντ, τον τελευταίο και τελικό Προφήτη. Έτσι, για το Μωχάμμαντ, το Ισλάμ δεν ήταν μια νέα πίστη, αλλά η αποκατάσταση της αληθινής πίστης ..».

 ΘΑΥΜΑΣΙΕΣ ΡΗΣΕΙΣ ΤΟΥ ΠΡΟΦΗΤΗ

Οι έννοιες που είχαν αναφερθεί στο πρώτο μέρος (Μόνο η Κορυφή του Παγόβουνου) αυτού του βιβλίου βασίζονται στην καθοδήγηση του Κορανίου και τις ρήσεις του Προφήτη Μωχάμμαντ (ﷺ‬). Παρακάτω είναι μερικά μόνο παραδείγματα από τα Προφητικά λόγια, για να σας δώσουν μια γεύση από την ομορφιά και τη γλυκύτητά τους:

«Μια καλή λέξη είναι "ελεημοσύνη".»

«Το ειλικρινές χαμόγελο προς το πρόσωπο του αδελφού σου είναι ελεημοσύνη.»

«Οι καλύτεροι αναμεσά σας είναι αυτοί με τον καλύτερο χαρακτήρα (ηθικές αρχές).»

«Η αφαίρεση επιβλαβούς αντικειμένου από το μονοπάτι (δρόμο) είναι ελεημοσύνη.»

«Η καλύτερη [πλευρά] της πίστης είναι η υπομονή και η ανοχή.»

Ένας άνδρας ρώτησε τον Αγγελιοφόρο του Αλλάχ: "Ποια πτυχή του Ισλάμ είναι η καλύτερη;" και απάντησε: «Να ταΐζεις τους ανθρώπους και να διαδίδεις το Σαλάμ (χαιρετισμό) τόσο σε αυτούς που γνωρίζεις όσο και σε εκείνους που δεν γνωρίζεις.»

Επιπλέον, ο Προφήτης Μωχάμμαντ (ﷺ‬) είπε:

«Ο Παντελεήμονας [Αλλάχ] δείχνει Έλεος σε όσους είναι ελεήμονες. Δείξτε έλεος σε όσους βρίσκονται σε αυτήν τη Γη και θα λάβετε έλεος από Αυτόν που βρίσκεται πάνω από τους ουρανούς.»

«Κανείς σας δεν πιστεύει πραγματικά μέχρις ότου επιθυμήσει για τον αδελφό του ό,τι (καλό) επιθυμεί για τον εαυτό του.»

«Δεν πιστεύει σε μένα όποιος κοιμάται χορτασμένος γνωρίζοντας πως ο γείτονάς του πεινάει.»

«Ο ισχυρός δεν είναι αυτός που ρίχνει τον άλλο κάτω, ο πραγματικά ισχυρός είναι αυτός που ελέγχει τον εαυτό του σε ένα ξέσπασμα θυμού.»

«Ο Αλλάχ δεν κοιτάζει την εξωτερική σας εμφάνιση, ούτε την περιουσία σας, αλλά κοιτάζει τις καρδιές σας και τις πράξεις σας.»

«Οι καλύτεροι ανάμεσά σας είναι οι καλύτεροι προς την οικογένειά τους (τις γυναίκες τους), και εγώ είμαι ο καλύτερος ανάμεσά σας προς την οικογένειά μου (τις γυναίκες μου).»

«Οι καλύτεροι άνθρωποι είναι αυτοί που είναι οι πλέον επωφελείς για τους [άλλους] ανθρώπους.»

Αυτά είναι μόνο μερικά παραδείγματα από την Σοφία του Προφήτη (ﷺ‬), τις όμορφες και τις χρυσές ρήσεις του.

Εφαρμόζοντας όσα είπε και όσα δίδαξε, οι ενέργειες και η συμπεριφορά του Προφήτη Μωχάμμαντ (ﷺ‬) με τους άλλους, αντανακλούν την ξεχωριστή και μοναδική προσωπικότητά του όσον αφορά το ήθος του, το έλεος, την ειλικρίνεια, την ευγένεια, την ταπεινότητα, τη γενναιοδωρία, τη συγχώρεση, την υπομονή και την ανοχή του, καθώς και πολλές άλλες μεγάλες αρετές. Οι ιστορίες, τα παραδείγματα και οι αποδείξεις αυτών των θαυμάσιων προσωπικών χαρακτηριστικών του τελευταίου Προφήτη (ﷺ‬) είναι πάρα πολλά για να τα αναφέρουμε λεπτομερώς εδώ. Ας πάρουμε μόνο ένα παράδειγμα.

Μετά την απόρριψή του από τους αντιπάλους του από τη Μέκκα και τη δυσπιστία στο μήνυμά του, το Ισλάμ...

Μετά την δίωξη και την κακομεταχείρισή του και την προσπάθεια να τον δολοφονήσουν πολλές φορές...

Μετά το βασανισμό και τη δολοφονία πολλών από τους οπαδούς του και τους αγαπημένους του...

Μετά τον πόλεμο εναντίον αυτού και των Συντρόφων του και την εκδίωξή τους έξω από τα σπίτια τους, τις περιουσίες τους, και τη γη τους.

Ποια ήταν η αντίδραση του Μωχάμμαντ (ﷺ‬) προς τους εχθρούς του από τη Μέκκα όταν μπήκε στη Μέκκα και την απελευθέρωσε από την ειδωλολατρία και τον παγανισμό;

Στον απόηχο της μεγάλης νίκης του Μωχάμμαντ (ﷺ‬) και των μουσουλμάνων, και στο αποκορύφωμα της χαράς τους και της ευτυχίας τους καθώς επέστρεφαν στο σπίτι τους στην Ιερή Πόλη της Μέκκας – ο Προφήτης Μωχάμμαντ (ﷺ‬) συγκέντρωσε τους εχθρούς του από τη Μέκκα, οι οποίοι φοβόντουσαν ότι θα τους βλάψει ή θα τους σκοτώσει σε εκδίκηση για την προηγούμενη κακοποίηση και θανάτωση των μουσουλμάνων. Ο Μωχάμμαντ (ﷺ‬) τους ρώτησε: «Τι νομίζετε ότι πρόκειται να κάνω με εσάς;». Απάντησαν: «Είσαι ένας γενναιόδωρος αδελφός και ο γιος ενός έντιμου αδελφού μας.». Τότε, ο ευγενικός, ανεκτικός γενναιόδωρος και φιλεύσπλαχνος Προφήτης τους συγχώρησε, ανακοινώνοντας: «Κανένα κακό δεν θα σας βρει. Μπορείτε να φύγετε. Είστε ελεύθεροι.».

Έχετε δει ποτέ τέτοια σκηνή;

Έχετε ακούσει ποτέ τέτοια ιστορία;

Μπορείτε να αισθανθείτε το έλεος του Προφήτη (ﷺ‬);

Περιγράφοντας αυτό το άνευ προηγουμένου ιστορικό γεγονός, ο Καθηγητής John Esposito, δήλωσε: «Αποφεύγοντας την εκδίκηση και τη λεηλασία της κατάκτησης, ο Προφήτης αντί αυτού αποδέχθηκε έναν συμβιβασμό, τη χορήγηση αμνηστίας από το να κρατήσει το σπαθί ενάντια στους πρώην εχθρούς του. Από την πλευρά τους, οι κάτοικοι της Μέκκας ασπάστηκαν το Ισλάμ, δέχθηκαν την ηγεσία του Μωχάμμαντ (ﷺ‬) και ενσωματώθηκαν στο εσωτερικό της Ούμμα (μουσουλμανικής κοινότητας)». Αντίθετα, γνωρίζετε τι θηριωδίες διέπραξαν διάφορες «υπερ-δυνάμεις» όταν άδικα επιτέθηκαν, εισέβαλαν και βασάνισαν άλλους, σε όλη την ανθρώπινη ιστορία;

Στην πραγματικότητα, όσο περισσότερα ανακαλύπτουμε για τη ζωή του Μωχάμμαντ (ﷺ‬), τόσο περισσότερο μπορούμε να αντιληφθούμε την εξαιρετική συμπεριφορά και το χαρακτήρα του, και, όπως τον περιέγραψε ο Αλλάχ:

«Και δεν σε στείλαμε (Ω, Μωχάμμαντ!) παρά μόνο ως έλεος για όλον τον κόσμο» (Κοράνι 21:107).

Ο Προφήτης Μωχάμμαντ (ﷺ‬) είπε, «έχω σταλεί για να τελειοποιήσω τα ευγενή γνωρίσματα του χαρακτήρα.».

Επιβεβαιώνοντας το γεγονός αυτό, το Κοράνιο αναφέρει:

«Πράγματι, έχεις (Ω, Μωχάμμαντ!) σπουδαίο, ηθικό χαρακτήρα.» (Κοράνι 68:4)

  ΜΕΡΟΣ ΕΚΤΟ

 ΟΜΟΡΦΑ ΟΝΟΜΑΤΑ ΚΑΙ ΙΔΙΟΤΗΤΕΣ ΤΟΥ ΘΕΟΥ

Ο Αλλάχ , ο Ύψιστος μας πληροφόρησε για τα Ομορφότερα Ονόματά Του και Ύψιστες Ιδιότητές Του στο Κοράνιο. Επίσης, ο Προφήτης Μωχάμμαντ (ﷺ‬) μας πληροφόρησε για τα Ομορφότερα Ονόματα του Αλλάχ και μας δίδαξε να τα δοξάζουμε και να κάνουμε επικλήσεις στον Αλλάχ με αυτά. Ο Αλλάχ λέει: «Και στον Αλλάχ ανήκουν τα Ομορφότερα Ονόματα. Και έτσι να επικαλείστε τον Αλλάχ με αυτά.». Ο Προφήτης Μωχάμμαντ (ﷺ‬) συνήθιζε να κάνει επίκλησεις στον Αλλάχ λέγοντας: «Σε επικαλούμε με κάθε Όνομα που Σου ανήκει, το οποίο απέδωσες στον Εαυτό Σου ή το δίδαξες σε κάποιο από τα δημιουργήματά Σου ή το ανέφερες στο Βιβλίο Σου ή το κράτησες αόρατο…». (Άχμεντ)

Το να ξέρουμε αυτά τα σπουδαία Ονόματα και τις Ιδιόητες και να πιστέψουμε σε αυτά και να τα αναλογιστούμε μας κάνει να ανακαλύπτουμε περισσότερα σχετικά με τον Δημιουργό μας τον Ύψιστο. Αυτός είναι ο Ένας Αληθινός Θεός που μας δημιούργησε και μας παρέχει πολλά αγαθά όπως τη διάνοια, την καρδιά, την ακοή, την όραση και τις υπόλοιπες αισθήσεις και τα μέλη του σώματος. Ώστε να ξέρουμε την αλήθεια σχετικά με Αυτόν που μας Δημιούργησε, για να Τον λατρεύουμε με γνώση και να Τον δοξάζουμε και να Τον ευχαριστούμε για τα αγαθά που μας περείχε. Και να αντιληφθούμε το Μεγαλείο, την Ομορφιά και τη Δύναμή Του. Αυτός που μας ελεεί και μας συγχωρεί όταν εμείς στρεφόμαστε με μεταμέλεια προς Αυτόν. Κάποια από τα Ομορφότερα Ονόματα και τις Υψηλότερες Ιδιότητες του Αλλάχ:

• Αλλάχ: Το Όνομα του Ενός Αληθινού Θεού

• Αρ-Ραχμάν: Ο Παντελεήμων

• Αρ-Ραχείμ: Ο Πολυεύσπλαχνος

• Αλ-Μάλικ: Ο Βασιλεύς

• Αλ-Κουντούς: Ο Ιερότατος και Ύψιστος

• Ασ-Σαλάμ: Απαλαγμένος από όλες τις ατέλειες

• Αλ-Χακείμ: Ο Πάνσοφος

• Αλ-‘Αλείμ: Ο Παντογνώστης

• Αλ-Μπασείρ: Αυτός που Βλέπει τα πάντα

• Ασ-Σαμεί‘: Αυτός που ακούει τα πάντα

• Αλ-‘Αντλ: Ο Δίκαιος

• Αλ-‘Αδείμ: Ο Μέγας

• Αλ-Γαφούρ: Αυτός που Συγχωρεί τα πάντα

• Αλ-‘Αλέι: Ο Ύψιστος

• Αλ-Καωέι: Ο Πανίσχυρος

Αυτά είναι κάποια από τα Ομορφότερα Ονόματα του Αλλάχ και τις Ιδιότητες της Ομορφίας και της Απόλυτης Τελειότητας, που ο Αλλάχ τις απέδωσε στον Εαυτό Του. «Στ’αλήθεια ο Αλλάχ είναι Όμορφος και αγαπά την ομορφιά.» Χαντίθ του Προφήτη

  ΜΕΡΟΣ ΕΒΔΟΜΟ

 ΣΥΜΠΕΡΑΣΜΑΤΑ

Το Ισλάμ είναι η αληθινή θρησκεία του Αδάμ και της Εύας και των παιδιών τους μέχρι το τέλος αυτού του κόσμου. Είναι απλή, λογική, πρακτική και κατανοητή. Η ομορφιά του Ισλάμ είναι άπειρη, αφού προέρχεται από τον Αλλάχ, τον Δημιουργό, τον Παντογνώστη, τον Παντοδύναμο.

Ο Ένας Αληθινός Θεός, ο Αλλάχ, είπε στο Κοράνιο:

«Σήμερα ολοκλήρωσα τη θρησκεία σας για σας και έχω τελειοποιήσει την Εύνοιά Μου για σας, και έχω διαλέξει για σας το Ισλάμ ως θρησκεία σας.» (5:3)

Επίσης, ο Ίδιος Ένας και Αληθινός Θεός μάς είπε ότι ο Μωχάμμαντ (ﷺ‬) είναι ο τελευταίος και τελικός Προφήτης Του, που εστάλη σε όλη την ανθρωπότητα (Εβραίους, Χριστιανούς, Μουσουλμάνους, Ινδουιστές, Βουδιστές, Άθεους, Αγνωστικιστές κλπ..).

O Αλλάχ Έστειλε Φως και Καθοδήγηση για όλους τους ανθρώπους ώστε να πιστεύουν σε Αυτόν και να Τον λατρεύουν χωρίς να Του αποδίσουν κανέναν εταίρο στη λατρεία και να πιστεύουν σε όλους τους Ππροφήτες Του μέχρι τον Προφήτη Μωχάμμαντ (ﷺ‬). Αυτή η πίστη στον Αλλάχ και στον Αγγελιοφόρο Του μαζί με τις ενάρετες πράξεις είναι ο δρόμος πως τον παράδεισο και την ευτυχισμένη ενάρετη ζωή. Επίσης, ο Αλλάχ Αποκάλυψε τα μυστικά και τα κλειδιά μέσω των οποίων μπορούν να πετύχουν την ηρεμία και την ευχαρίστηση, καθώς και την πνευματική, κοινωνική και παγκόσμια ειρήνη.

Το Ισλάμ μάς διδάσκει να είμαστε δίκαιοι, σοφοί, ειλικρινείς, αντικειμενικοί και ανοιχτόμυαλοι στην αναζήτησή μας για την αλήθεια και όταν ερχόμαστε σε επαφή ή κρίνουμε άλλους.

Η αναζήτηση της αλήθειας πρέπει να βασίζεται σε αξιόπιστες πηγές και αυθεντικά γεγονότα. Και η αντιμετώπιση ή η κρίση των άλλων πρέπει να γίνεται με δικαιοσύνη, θετική στάση, διάλογο, αμοιβαίο σεβασμό και καθαρή συνεννόηση.

  ΧΡΗΣΙΜΕΣ ΙΣΤΟΣΕΛΙΔΕΣ:

Σχετικά με το συγγραφέα

Ο Δρ. Νάτζι Αλ-Άρφατζ φοίτησε το Πανεπιστήμιο του Μίσιγκαν των ΗΠΑ και ολοκλήρωσε το μεταπτυχιακό και το διδακτορικό του στη γλωσσολογία το 1995. Πέρασε περισσότερο από είκοσι χρόνια στη συγκριτική μελέτη θρησκειών. Το τελευταίο βιβλίο του, «Έχεις Ανακαλύψει Την Πραγματική Του Ομορφιά;» είναι αποτέλεσμα της εκτεταμένης έρευνάς του και της μεγάλης εμπειρίας του. Δίνει συχνά διαλέξεις ανά τον κόσμο.

Ο Δρ. Νάτζι έχει γράψει αρκετά βιβλία (διαθέσιμα στο διαδίκτυο - www.abctruth.net), και παρουσιάζει ραδιοφωνικά και τηλεοπτικά προγράμματα. Είναι επίσης Διευθυντής του Κέντρου Διαπολιτισμικής Επικοινωνίας στη Σαουδική Αραβία και Επικεφαλής του τμήματος Αγγλικής Γλώσσας στο Πανεπιστήμιο «Αλ-Ιμάμ» στην Σαουδική Αραβία.